L-assedju ta' San Sebastian

L-assedju ta' San Sebastian

L-assedju ta' San Sebastian hija pittura li tinsab fil-Mużew ta' San Telmo f'San Sebastian, Spanja.

Il-pittura pinġiha pittur mhux magħruf matul is-seklu 19.

Din il-pittura turi l-assedju li seħħ f'San Sebastian fl-1813 fl-aħħar tal-Gwerra Peninsulari, meta l-armata Franċiża kienet qed tirtira lura lejn Franza bejn is-7 ta' Lulju u t-8 ta' Settembru 1813.

L-assedju wassal għal-ħruq u qerda totali tal-belt.


Dwell bejn in-nisa

Dwell bejn in-nisa

Dwell bejn in-nisa hija pittura ta' José de Ribera (magħruf bħala Lo Spagnoletto) li tinsab fil-Mużew tal-Prado f'Madrid.

Din il-pittura ġiet impittra f'Napli fis-sena 1636.

Il-pittura turi episodju magħruf li seħħ f'Napli fl-1552 meta żewġ nisa, Isabella de Carazzi u Diambra de Pottinella, għamlu dwell bejniethom għall-imħabba ta' raġel bl-isem ta' Fabio Zeresola, fil-presenza tal-Markiż ta' Vasto.

It-tema tal-pittura hija wkoll interpretata bħala allegorija għall-ġlieda bejn il-Vizzju u l-Virtù.


Jusepe de Ribera

Jusepe de Ribera

Jusepe de Ribera, magħruf ukoll bħala José de Ribera jew bil-laqam Spagnoletto (Xàtiva, 17 ta' Frar 1591 – Napli, 2 ta' Settembru 1652), kien pittur u inċiżur Spanjol li ħadem l-aktar f'Napli.

KIen wieħed mill-aqwa protagonisti tal-pittura Ewropea tas-seklu 17 u wieħed mill-pitturi importanti li segwew il-linja tal-Caravaggiżmu.

Flimkien ma' pitturi oħra tal-epoka, fuq kollox Luca Giordano, Massimo Stanzione, Mattia Preti, Bernardo Cavallino u Battistello Caracciolo, kien wieħed mill-esponenti l-żjed importanti tat-[[Tenebriżmu] u tal-pittura Naplitana tas-seklu 17.

Il-laqam Spagnoletto, mifrux mal-Italja, kien ġej mill-istatura qasira tiegħu.

Twieled [[Xàtiva]], qrib [[Valencia]], fl-[[1591]] minn Simón de Ribera (skarpan) u Margarita Cucó u kien ħu Juan, pittur ukoll.

Fil-bidu kien apprendistat ma' [[Francisco Ribalta]] fil-belt ta' Valencia.

De Ribera ma damx li ħass il-ħtieġa li jmur l-[[Italja]], minn dejjem ċentru importanti tal-pittura, u li jimxi fuq il-passi ta' [[Michelangelo Merisi da Caravaggio|Caravaggio]].

Għalhekk fl-1611 telaq lejn l-Italja, l-ewwel fin-naħa ta' fuq, [[Cremona]] għal [[Milan]] u għal [[Parma]] u mbagħad niżal [[Ruma]] fejn kellu kuntatt mal-pittura ta' [[Guido Reni]] u ta' [[Ludovico Carracci]].

Fl-aħħar, x'aktarx, mar l-Italja ta' Isfel u spiċċa [[Gallipoli (Italja)|Gallipoli]] fejn għex fil-palazz antik ta' Assanti-Aragona (illum magħruf bħala Palazzo Gallo).

L-ewwel xogħol tiegħu li nafu bih bid-data ta' 1611, "San Martin jaqsam il-Mantell", intilef.

Ruma pinġa s-sensiela "Il-Ħames Sensi" li għad għandna minnha żewġ pitturi oriġinali u kopji tat-tlieta l-oħra.

[[Stampa:Sileno ebrio, por José de Ribera.jpg|thumb|"Silenu fis-sakra" (1626).

Mużew nazzjonali ta' Capodimonte, Napli]] [[Stampa:José de Ribera 054.jpg|thumb|"Martirju ta' San Filippu" (1639).

Mużew tal-Prado, Madrid]] Fl-1616 mar Napli fejn sar il-protett tal-Viċi-Re Spanjol, id-duka ta' d'Osuna, li għalih pinġa ħafna quadri illum miżmumin fil-knisja kolleġġjali ta' Osuna (qrib [[Sivilja]]), fosthom "San Bastjan" u "Il-Kalvarju".

Kiseb fama kbira u hekk seta' jiltaqa' ma' ħafna artisti li għaddew minn Napli.

Fosthom kien hemm il-kompatrijott tiegħu [[Diego Vélasquez]] li xtara mingħandu għadd ta' kwadri għar-re [[Filippu IV ta' Spanja]] fl-1629, u għal darba oħra fl-1649, għall-palazz tal-Escorial.

Ribera żżewweġ lil Catalina de Azzolino, bint pittur medjokru u magħha kellu ħamest itfal.

Fil-bidu kien jimita t-tenebriżmu Caravaggesk, imma waqt li Caravaggio jagħti intensità kbira l-pittura permezz tal-kuntrasti qawwijin tal-"chiaroscuro", Ribera juża l-"chiaroscuro" biex jagħti l-kwadru ċertu misterju, mingħajr ma jnaqqas mis-serenità u l-bilanċ tax-xena.

Minn dan l-ewwel perjodu jispikkaw l-erba' kwadri reliġjużi b'interpretazzjoni profetika u sbuħija straordinarja: "San Ġlormu", "San Bastjan imdewwi minn erba' qaddisin nisa".

Il-pitturi mitoloġiċi, pereżempju "Silenu fis-sakra", huma daqshom importanti.

Rimarkabbli wkoll il-viżjoni axxetika tal-pittur fir-rappreżentazzjoni tal-profeti, appostli, qaddisin, eċċ: San Pawl l-Eremita, Santur Rokku, Sant Andrija, San Ġakbu l-Kbir kif ukoll ir-realiżmu tiegħu fid-deskrizzjonijiet tal-varji martirji.

Aktar ma mmatura, aktar ħeles mit-tenebriżmu tal-bidu.l-għażla tal-kuluri ċċarar u saret aktar imdawla, it-tonalitajiet saru aktar armonjużi, pereżempju f"'L-Immakulata Kunċizzjoni".

Din kienet l-epoka tal-akbar xogħlijiet tiegħu.

Il-kuluri saru aktar u aktar ispirati mill-Iskola Venezjana, kif juru "Venere u Adone", "Apollo u Marsja" u fil-pitturi ddestinati għall-monasteru Ċertożin ta' San Martino.

L-ispirazzjoni tiegħu kienet mill-arti klassika u nistgħu nindunaw f'bosta xogħlijiet tiegħu bix-xbiha ta' Apollo tal-Belvedere bħal f' "Il-Martirju ta' San Bartilmew" (1626-29, Stockholm, Nationalmuseum) jew f' "L-Agħma ta' Gombazzo" (1632, Madrid, Mużew tal-Prado), bħala omaġġ għall-Antikità jew bil-kuntrarju bħala xhieda tat-tmiem tal-paganiżmu.

Ribera tbiegħed mil-kompożizzjonijiet kkomplikati, tipiċi tal-Barokk Taljan, u kien jippreferi jagħti l-persunaġġi intensità emottiva.

Ribera kien iħobb ukoll l-aspetti aneddotiċi u popolari, pereżempju fis-sensiela tal-Filosfi, insibu rappreżentazzjonijiet ta' tallaba u tipi popolari bħal "It-Tfajla bit-Tamburin", "Ix-Xurban Ferħan" "Ix-Xurban ta' Muskat", kif ukoll persunaġġi stravaganti bħal "Il-Mara bil-Baffi".

L-aħħar xogħlijiet tiegħu bħal "L-Adorazzjoni tar-Rgħajja" u "San Ġlormu penitenti" huma xhieda tar-rikkezza kbira fil-qasam tal-kompożizzjoni u l-kulur.

Ix-xogħol grafiku tiegħu hu importanti wkoll, tant għall-kwalità u tant għall-kwantità.

L-ewwel disin magħruf ġej mill-1611, Adorazjoni tal-Maġi.

It-teknika li kienet varja, pinna, sangwinja, akwarell...

Għandna xhieda tal-arti pittorjali tiegħu mifruxa ma ħajtu kollha.

L-inċiżizzjonijiet tiegħu (prinċipalment bl-akwaforte) huma limitati għal perjodu ta' ħajtu (bejn l-1616 u l-1630).

Ribera fl-1622 beda wkoll xogħol għat-tagħlim li kien fih bosta inċiżjonijiet ta' natura anatomika (għajnejn, widnejn, ħluq ...) imma qatt ma' lestieh.

Bejn l-1630 u l-1648, ma pproduċiex inċiżjonijiet aktar u l-aħħar xogħol tiegħu kien minn din is-sena bir-ritratt ekwestru ta' Don Juan José tal-Awstrija.


Unitajiet ta' kejl Maltin

Unitajiet ta' kejl Maltin

Daż-żmien f'tranżazzjonijiet kummerċjali, tintuża s-sistema metrika esklużivament.

Dawn l-unitajiet huma kważi kollha ta' interess storiku biss, għalkemm għadhom jintużaw f'xi idjomi jew frażijiet fissi Maltin.

Ħafna minn dawn it-termini ġejjin direttament mill-unitajiet Għarbin u xi ftit minn unitajjiet Sqallin.

L-ordinanza tal-piż u l-kejl tal-1921 ("Weights and Measures Ordinance"), mill-gvern Brittaniku, stabbilit uniformità fil-konverżjoni ta' dawn l-unitajiet tal-kejl.

Dawn il-qisien ġew definiti bħala multipli sempliċi tal-unitajiet Imperjali li kienu jintużaw fir-Renju Unit dak iż-żmien.

L-unitajiet tat-tul kienu jintużaw tipikament għall-kejl ta' prodotti u l-qies tal-bini.

Għad-distanzi tradizzjonalment kienu jużaw kemm jieħu ħin il-vjaġġ, għalhekk m'hemmx unitajiet fuq skala kbira.

Fl-1921, dawn l-unitajiet ġew definiti mill-ġdid relattivament l-istandard imperjali Brittaniku.

Dawn il-valuri jirriflettu din il-bidla.

Ta' min jinnota li hemm żewġ valuri differenti għas-"siegħ" (1/10 u 1/6 "tomna", rispettivament).

L-unitajiet Maltin tal-massa kollha ġew definiti mill-ġdid relattivament mat-"ton" imperjali Brittanika fl-1921.

Qabel wieħed jista' jissoponi li kienu bbaażati fuq standard Għarbi.


Provinċja ta' Ragusa

Provinċja ta' Ragusa

Provinċja ta' Ragusa (bit-Taljan: "Provincia Regionale di Ragusa"; bl-Isqalli: "Pruvincia Riggiunali ri Rausa") hi provinċja fil-Lbiċ tar-reġjun awtonomu ta' Sqallija, l-Italja.

Il-kapitali tal-provinċja hi l-belt ta' Ragusa, li hi l-iktar belt provinċjali kapital 'l isfel tal-Italja kollha.

Minn Scoglitti sa Pozzallo, il-kosta ta' Ragusa hi twila bejn wieħed u ieħor 85km (53 mil).

Tul il-kosta Ragusana hemm ħafna irħula tas-sajd, bħal Kaukana, Punta Secca, Marina di Ragusa u Marina di Modica.

Il-muntanji Iblei jiddominaw it-Tramuntana tal-provinċja u l-ogħla quċċati huma Monte Lauro, Monte Casale u Monte Arcibessi.

Ix-xmajjar tal-provinċja huma Irminio, Dirillo u Ippari, u l-unika għadira tal-provinċja hi l-Lago di Santa Rosalia tul il-korsa tax-xmara Irminio.

Il-profil ta' Ragusa jikkonsisti f'torrijiet, kattidrali (duomo) u koppliet ta' knejjes li l-provinċja hi magħrufa għalihom.

Il-parti l-kbira taż-żona baqgħet naturali, ma ntmissitx għax tul is-seklu 19 u 20 emigraw ħafna nies minn Ragusa għal inħawi iktar prosperi tal-Italja u barra mill-Italja.

Għandha area ta' 1,614 kilometri kwadri (623 mili kwadri) u popolazzjoni ta' 295,264 (2001) b'kollox, b'12-il komun (Taljan: "comuni") tal-provinċja.


Muhammad Ali

Muhammad Ali

Muhammad Ali (17 ta' Jannar, 1942 – 3 ta' Ġunju, 2016) kien champion mondjali tal-boxing heayweight u wieħed mill-iktar sportivi popolari u ta' suċċess ta' kull żmien.

Cassius Marcellus Clay twieled nhar is-17 ta' Jannar, 1942, f'Louisville, Kentucky, l-Istati Uniti.

Fil-familja tiegħu kienu ħames aħwa subien u oħtu.

Semmewh bħal missieru li min-naħa tiegħu kien imsemmi għall-politiku Amerikan tas-seklu dsatax li ħadem għall-abolizzjoni tal-jasar.

Il-familja Clay kienet ġejja mill-ilsiera tal-pjantaġġuni tan-nofsinhar, dixxindenti mill-Afrika.

Missier Cassius kien ipinġi l-billboards u s-sinjali, filwaqt li ommu, Odessa, kienet tmur tnaddaf id-djar tan-nies.

Cassius ħa l-edukazzjoni tiegħu f'Central High School f'Louisville, u trabba bħala Nisrani Battista.

Cassius tela' f'ambjent ta' segregazzjoni razzjali.

Ommu tiftakar meta ma ħallewhx jixrob tazza ilma "minħabba l-kulur tiegħu, dik il-ħaġa affetwatu wisq."

Intlaqat ukoll mill-qtil ta' Emmett Till fl-1955, li wassal lil Cassius u lil ħabibu li joħorġu l-frustrazzjoni tagħhom billi jivvandalizzaw stazzjon tal-ferrovija.

L-ewwel suċċess kbir fil-karriera tiegħu u li sparah għall-fama internazzjonali kien dak miksub fl-Olimpjadi ta' Ruma, fl-1960, meta kien rebaħ il-midalja tad-deheb fil-kategorija light-heavyweight tal-boxing.

Imlaqqam bħala l-ikbar wieħed The Greatest, erba' snin wara, huwa kien għeleb lil Sonny Liston biex rebaħ l-ewwel titlu mondjali tiegħu biex sar l-ewwel boxer li rebaħ titlu heavy-weight tal-boxing fi tliet darbiet separati.

Evenetwalment, huwa rtira fl-1981, fejn kien rebaħ ammont inkredibbli ta' 56 ġlieda mill-61 li kkompeta fihom, fejn rebaħ 37 ġlieda minnhom permezz ta' knock-out.

Iżda, barra mir-ring tal-boxing, wieħed ma jridx jinsa wkoll li kien jikkampanja favur drittijiet ċivili, irrispettivament minn sport, razza u nazzjonalità, waqt li kien ukoll poeta.

Muhammad Ali kien beda jipprattika l-boxing fuq livell professjonali immedjatament wara l-Olimpjadi ta' Ruma, fl-1960, u baqa' tiela' fir-rankings tal-heavy weight sa ma laħaq il-quċċata fejn kien impessjona lill-eluf kbar ta' persuni li kienu jsegwuh permezz tal-movimenti u r-riflessi in-kredibbli tiegħu fir-ring.

Ġlieda partikolari li jibqa' mfakkar għaliha kienet dik meta ċ-champion Ingliż tal-boxing, Henry Cooper, kien resaq ferm viċin li jegħleb lil Muhammad Ali, meta huma kienu ltaqgħu f'Londra, lura fl-1963.

Dan hekk kif l-Ingliż kien waqqa' lill-boxer leġġendarju Amerikan, iżda Muhammad Ali kien wettaq reazzjoni mill-aqwa u fir-round ta' wara sforza lill-Ingliż biex jirtira minħabba qatgħa fonda li kellu f'għajnu x-xellugija.

Fi Frar tas-sena ta' wara, Cassius Clay kompla jisraq ix-xena meta rebaħ l-ewwel titlu mondjali tal-heavyweight meta kien għad kellu biss 22 sena.

Huwa kien qal minn qabel li kien se jirnexxielu jegħleb lill-boxer Sonny Liston, li qabel dik il-ġlieda qatt ma kien tilef, iżda ftit kienu emmnuh.

Iżda wara s-sitt round kien Ali li ħareġ rebbieħ kontra dan l-avversarju li kien ikbar minnu fl-età, u għalhekk ta' iktar esperjenza, li madankollu ma setax ilaħħaq mal-ħeffa tiegħu.

Fit-8 ta' Marzu, 1971, huwa sofra l-ewwel telfa professjonali tiegħu kontra Joe Frazier f'dik li ġiet imlaqqma bħala l-'Ġlieda tas-Seklu' fi New York, biex fit-30 ta' Ottubru, 1974, reġa' kiseb lura t-titlu permezz ta' knock-out fuq tmien rounds kontra l-boxer George Foreman fil-kompetizzjoni 'Rumble in the Jungle', f'Kinshasa, fiż-Zaire (illum il-Kongo)

Muhammad Ali ġġieled kontra Joe Frazier għat-tielet u l-aħħar darba fil-Filippini fl-1 ta' Ottubru, 1975, fejn ħareġ rebbieħ f'kompetizzjoni magħrufa bħala 'Thrilla in Manila', meta l-avversarju tiegħu rema x-xugaman fil-15 u l-aħħar round.

Wara din il-ġlieda huwa rebaħ sitt titli konsekuttivi qabel ma tilef bil-punti kontra l-boxer, Leon Spinks, fi Frar, 1978, għalkemm reġa' rebaħ it-titlu mondjali sat-tmiem dik l-istess sena.

Il-karriera ta' Muhammad Ali intemmet b'telfiet kontra Larry Homes, fl-1980, u Trevor Berbick fl-1981, fejn ħafna kienu tal-opinjoni li huwa kellu jirtira mix-xena tal-boxing ħafna qabel.

Fiż-żmien li Muhammad Ali kellu l-ewwel ġlieda tiegħu ma' Sonny Liston, huwa kien diġà involut f'dak li kien magħruf bħala n-Nation of Islam li l-għanijiet ewlenin tiegħu kienu dawk li jitjiebu l-kundizzjonijiet spiritwali, mentali, soċjali u ekonomiċi tal-Amerikani- Afrikani fl-Istati Uniti.

Iżda b'kuntrast għall-metodu inklussiv li kien qed jiġi mbuttat minn mexxejja favur drittijiet ċivili bħal Dr Martin Luther King, in-Nation of Islam kien moviment favur nies ta' ġilda skura biss u għalhekk bdew iqumu s-suspetti fuq dan il-moviment mill-poplu Amerikan.

Eventwalment, Muhammad Ali, ikkonverta għar-reliġjon Islamika, fejn neħħa ismu proprju ta' Cassius Marcellus Clay, li skond hu kien isem ta' skjav biex l-ewwel sar Cassius X, qabel reġa' bidel ismu għal Muhammad Ali.

Fl-1967, huwa kien ħa deċiżjoni li ħolqot kontroversja kbira u li għadu magħruf għaliha sal-ġurnata tal-lum.

Dan hekk kif huwa kien oppona l-gwerra Amerikana fil-Vjetnam, xi ħaġa li għaliha kien ġie kkritikat ferm mill-poplu Amerikan.

Huwa kien ħa din id-deċiżjoni għax irrifjuta li jingħaqad mal-militar Amerikan, xi ħaġa li għaliha patta qares hekk kif kien itteħidlu l-ewwel titlu mondjali tal-boxing li kien rebaħ u anke saħansitra l-liċenzja tiegħu tal-boxing.

Wara dan kollu huwa ma kienx ħa sehem fi ġlieda oħra għal kważi erba' snin sħaħ.

Wara li d-deċiżjoni fil-konfront tiegħu talli ma kienx appoġġa l-gwerra Amerikana fil-Vjetnam ġiet irtirata, huwa reġa' rritorna fir-ring fejn iġġieled fi tlieta mill-iktar ġlidiet ikoniċi fl-istorja tal-boxng, u li permezz tagħhom irnexxielu jirbaħ lura r-relazzjoni tiegħu mal-pubbliku sportiv.

Wara li rtira mill-boxing, bdew iqumu diversi spekulazzjonijiet rigward il-kundizzjoni ta' saħħa ta' Muhammad Ali.

Dan hekk kif huwa kien qed jidher bosta drabi jirtogħod waqt li wieħed beda jsibha diffiċli biex jifhmu jitkellem.

Dan kien kollu kawża tal-marda qerrieda li twassal għall-mewt, tal-Parkinsons, li Muhammad Ali qabel ħalla din id-dinja fis-sigħat li għaddew, kien ilu jbati minnha għal snin twal.

Iżda ta' verament leġġenda li hu, din il-marda ma tantx qatgħetlu qalbu milli jagħmel dehriet fil-pubbliku, fejn riċentament huwa deher diversi drabi fuq programmi televiżivi jagħti messaġġ ta' kuraġġ lil kull min kien qed isegwih fejn dejjem ġie milqugħ bħala eroj.

Barra minn hekk lura fl-1996 huwa xegħel it-Torċa Olimpika, fl-Olimpjadi tal-1996, li kienu saru f'Atlanta, fl-Istati Uniti, waqt li fiċ-ċerimonja inawgurali tal-Logħob Olimpiku f'Londra, fl-2012, kien ġarr il-bandiera Olimpika.

Huwa miet fi sptar fil-belt Amerikana ta' Phoenix, f'Arizona, wara li kien iddaħħal l-isptar nhar il-Ħamis 2 ta' Ġunju.


IESEG School of Management

IESEG School of Management

L-IÉSEG School of Management, jew bil-Franċiż Institut d'Economie Scientifique Et de Gestion li tfisser "Istitut tal-Ekonomija Xjentifika u tal-Ġestjoni" hija skola tan-negozju fi Franza, mibnija fl-1964 fl-belt ta'Lille.

Din l-iskola tan-negozju hija membru tal-Università Kattolika ta' Lille, l-akbar università privata fi Franza f'termini ta' popolazzjoni tal-istudenti u dotazzjoni.

L-iskola għandha żewġ kampus, wieħed f'Lille u wieħed f'Pariġi.

L-IÉSEG School of Management hija kklassifikata 17 fl-2016 mill-Financial Times internazzjonali Master of management.

Tmexxija tagħha.

Bħala "Grande École" Franċiż u membru tal-"Conférence des Grandes Ecoles", IÉSEG hija waħda mill-istituzzjonijiet l-aktar prestiġjużi ta 'edukazzjoni ogħla fil-pajjiż.

Ġie wkoll mogħti tlieta akkreditazzjonijiet internazzjonali: EQUIS, AACSB u AMBA.

L-iskola għandha total ta' 4,800 student fuq il-kampus Lille u Pariġi.

L-bachelor, il-programmi tal-masters, l-international u l-executive MBA huma mgħallma bl-Ingliż.

84% tal-professuri permanenti tal-iskola huma barranin (38 nazzjonalitajiet) u l-iskola għandha netwerk ta' 235 università imsieħba f'62 pajjiż.


San Leopoldu Mandic

San Leopoldu Mandic

San Leopoldu Mandic, O.F.M. Kap. (magħruf ukoll bħala Leopold ta' Castelnuovo), (12 ta' Mejju, 1866 - 30 ta' Lulju, 1942), kien patri Franġiskan Kapuċċin Kroat, li kien isofri ħafna minn diżabilitajiet li affettwawlu l-mod kif jitkellem u l-istatura tiegħu.

Huwa żviluppa qawwa spiritwali tremenda minkejja d-diżabilitajiet tiegħu u sar popolari ħafna fil-ministeru tiegħu bħala konfessur, ħafna drabi kien iqatta' minn 12 sa 15-il siegħa fil-konfessjonarju.

Għalkemm Mandic ried li jkun missjunarju fl-Ewropa tal-Lvant, huwa qatta' kważi l-ħajja kollha adulta tiegħu fl-Italja, u għex Padova minn 1906 sa ma miet.

Hu qatta' sena f'ħabs Taljan matul it-Tieni Gwerra Dinjija, billi ma riedx jirrinunzja n-nazzjonalità Kroata tiegħu.

Qatt ma waqaf joħlom għall-għaqda bejn il-knisja Kattolika u Ortodossa u li jmur fil-Lvant.

Huwa sar magħruf bħala Appostlu tal-Qrar u Appostlu tal-Unità bejn l-Insara.

Hu twieled bl-isem ta' Bogdan Ivan Mandic fil-belt kostali ta 'Herceg Novi' (bit-Taljan: Castelnuovo), mal-Bajja ta' Kotor, illum parti mill-Montenegro.

Huwa kien it-tnax-il wild ta' Dragica Zarević u Petar Antun Mandic, sid ta' flotta tas-sajd Adrijatika.

Il-familja kienet ta'oriġini nobbli mill-Bosnja u trasferita għall-Kroazja fis-seklu 15.

Il-familja, eventwalment, tilfet ħafna mill-ġid li kellha, u bdiet iktar tifhem lil dawk li sofrew sitwazzjonijiet simili.

Mandic kiber viċin komunità ta' patrijiet Kapuċċini li kienu ilhom hemm mitejn sena u kienu ġejjin mill-provinċja ta' Venezja miż-żmien meta din iż-żona kienet taqa' taħt ir-Repubblika ta' Venezja.

Fiżikament deformat u delikat, twal biss 1.35 metru (4'5 "), u kellu mixja goffa u jbati ħafna bit-temtim.

Wara li ħassu msejjaħ jgħix l-istil ta' ħajja ta' patrijiet, f'Novembru 1882, ta' 16-il sena, huwa mar Udine biex jidħol fis-seminarju minuri tal-Provinċja Venezjana tal-Kapuċċini.

Sentejn wara aċċettawh fin-novizzjat tal-patrijiet f'Bassano del Grappa, fejn tawh l-abitu Kapuċċin u l-isem reliġjuż ta' Leopold ta' Castelnuovo.

Fit-3 ta' Mejju, 1885, huwa għamel l-ewwel professjoni tiegħu, u wara ntbagħat għall-istudji tiegħu biex isir saċerdot fil-kunventi Kapuċċini ta' Padova u Venezja.

Hu għamel il-professjoni perpetwa fl-1888.

Nhar l-20 ta' Settembru, 1890, Mandic kien ordnat saċerdot fil-Bażilika ta' Santa Maria della Salute f'Venezja fl-età ta' 24 sena mill-Kardinal Domenico Agostini, Patrijarka ta' Venezja.

Wara l-ordinazzjoni tiegħu, Mandic intbagħtet f'diversi kunventi Kapuċċini fir-reġjun ta' Venezja u fil-Kroazja.

Fost diversi ħidmiet tiegħu kien hemm il-formazzjoni tas-seminaristi, kif ukoll il-ħtiġijiet tad-dar, bħal li joqgħod mal-bieb.

Kull fejn kien dejjem qarar ħafna.

Kienu jmorru għandu kull tip ta' nies u minn kullimkien.

Fl-1906 intbagħat fil-kunvent ta' Santa Croce fil Padova, fejn kellu jqatta' l-bqija ta' ħajtu.

Ta' moħħ miftuħ li kien, Padre Leopoldo Mandić kellu formazzjoni filosofika u teoloġika tajba ħafna u għal ħajtu kollha baqa' jistudja s-Santi Padri u d-Dutturi tal-Knisja.

Sa mill-1887, ħassu li kellu jmexxi 'l quddiem ix-xewqa li l-Ortodossi jingħaqdu mal-Kattoliċi.

Bix-xewqa li jerġa' f'art twelidu bħala missjunarju, tgħallem ħafna ilsna Slavi u xi ftit Grieg modern.

Talab li jmur fil-Lvant skont dak l-ideal ekumeniku, li ħadu wkoll bħala vot, imma saħħtu ma kinitx tajba u s-superjuri tiegħu ma ħallewhx.

Id-diżabiltajiet tiegħu kienu jagħmuhielu iebsa ħafna biex jipprietka.

Mandic sofra minn kanċer fi griżmejh, li finalment wassal għall-mewt tiegħu fl-età ta' 76 sena.

Fit-30 ta' Lulju, 1942, waqt li kien qed iħejji għall-quddiesa, huwa waqa' mal-art.

Huwa ttieħed fiċ-ċella tiegħu, fejn ingħata l-aħħar sagramenti.

Patrijiet li kienet nġabru fejn is-sodda tiegħu bdew ikantaw il-Regina Salve u raw li Leopold jmut waqt li kienu qegħdin ikantaw "O Ħanina, O Pija, O Ħelwa Verġni Marija."

Minħabba l-bumbardamenti tat-Tieni Gwerra Dinjija, il-knisja u l-parti tal-kunvent fejn Mandic għex iġġarrfu, iżda ċ-ċella tiegħu u l-konfessjonarju ma sofrewx ħsara.

Huwa kien bassar dan qabel mewtu, meta qal, "Il-knisja u l-kunvent se jintlaqtu mill-bombi, iżda mhux din iċ-ċellula żgħira.

Hawnhekk Alla eżerċita tant ħniena tant għan-nies, li għandu jibqa' bħala monument tat-tjieba ta' Alla."

Papa Pawlu VI ibbeatifika lil Leopoldu fit-2 ta' Mejju 1976.

Kien iddikjarat qaddis minn Ġwanni Pawlu II matul l-Assemblea Ġenerali tas-Sinodu tal-Isqfijiet fis-16 ta' Ottubru 1983.

Leopold ġie mfaħħar bħala l-"Appostlu tal-Unità".

Fuq talba personali tal-Papa Franġisku, il-fdalijiet ta' Mandic ittieħdu Ruma għall-qima matul il-Ġublew Straordinarju tal-Ħniena 2015-2016.

Hu u sieħbu patri Kapuċċini ieħor, San Piju ta' Pietrelcina, intgħażlu bħala Qaddisin-Konfessuri biex jispiraw lin-nies ħalli jirrikonċiljaw ruħhom mal-Knisja u ma' Alla, bil-qrara ta' dnubiethom.

Il-Korpi tagħhom kienu għall-qima, l-ewwel fil-Bażilika ta' San Lawrenz Fuore le Mura, amministrata mill-patrijiet Kapuċċini, u wara mill-Bażilika ta' San Pietru.


John Bundy

John Bundy

John Bundy (Furjana, 10 ta' Marzu, 1960) huwa l-Kap Eżekuttiv tal-Public Broadcasting Services (PBS) u kien preżentatur u producer Malti ta' programmi fuq ir-radju u t-televixin.

John Bundy attenda l-iskola primarja ta' St. Francis f'Bormla u u l-Kulleġġ Missjunarju ta' San Pawl fir-Rabat għall-edukazzjoni sekondarja tiegħu, u wara attenda l-MCAST fl-Imsida.

Bundy kiseb diploma f'CMC Entertainment Marketing minn Carlton Broadcasting Portman f'Londra, diploma minn D.R Corporation Production TV mimm Byen Broadcasting Corporation tad-Danimarka, One Year Compilation Radio minn BBC 4 London u wkoll diploma fil-PR communications minn Carlton Communications London.

L-ewwel xogħol tiegħu kien fl-accounts department ma' Mizzi Group.

Bundy beda l-karriera tiegħu mal-istazzjon nazzjonali, Radju Malta fl-1986 bħala DJ li jippreżenta l-breakfast show kuljum.

Ippreżenta: Multi Track, Mix Down, Awguri, Night Show, Breakfast Show.

Fl-2008, huwa irritorna fuq Radju Malta, wara nuqqas ta' 18-il sena bil-programm Drive Time.

Dan sal-2010.

Fl-1991, John Bundy kien l-ewwel leħen li nstema' fuq l-istazzjon ġdid tar-radju tal-Partit Nazzjonalista, Radio 101.

Huwa għamel 10 snin ma' dan l-istazzjon fejn ipproduċa u ippreżenta diversi programmi.

Fl-1999, John Bundy niżżel ismu fil-Guiness Book of Records wara li għamel maratona ta' 51 siegħa ta' programm tar-radju ippreżentat minn persuna waħda fuq Radju 101.

"Kien radju innovattiv fejn ħoloq mod ġdid kif suppost ixandar ir-radju, bl-aħbarijiet bil-vox pops.

Ma kienx stazzjon ibbażat fuq politika, bl-uniku kontenut politiku jkun biss fl-aħbarijiet.

Sakemm mas-snin, il-partit induna li ma kienx qed jużah b'mod tajjeb dan il-makkinarju biex iwassal il-messaġġ tiegħu, u ħloqt il-programmi bit-telefonati.

Il-fatt hu li Radio 101 kien il-'baby' tiegħi u ġieli kont inkun preżenti fil-bord tal-għażliet għall-ġurnalisti tal-aħbarijiet.

Wieħed minnhom kien Simon Busuttil li kien beda bħala ġurnalist fir-Radio 101," jgħid Bundy.

Fuq Radio 101 huwa ppreżenta Breakfast Show, Maltin Biss, Drive Time, Hello Cittadin, u Top 40.

Fl-2004, beda jxandar "Bundy on Bay" fuq Bay Radio.

Fl-2006, beda l-proġett A3FM.

Fl-2013, beda jxandar programm ta' diskussjoni tliet darbiet fil-ġimgħa fuq l-RTK.

Fl-1972, Bundy ta' 12-il sena għamel l-ewwel dehra televiżiva tiegħu waqt programm imsejjaħ "Studio Għat-Tfal" fuq TVM, ippreżentat mill-għalliem tiegħu tal-Ingliż David Azzopardi li skopra t-talent tiegħu.

Huwa beda jippreżenta flimkien ma' Hector Bruno u Marbeck Spiteri, programm li kien immexxi minn David Azzopardi, Philip Farrugia Randon u Renato Agius Muscat.

Fl-1990 beda jippreżenta programm televiżiv, "Bonġu Breakfast Show" fuq Smash TV.

Fl-1998 beda jippreżenta fuq in-NET TV.

Fl-2002 mar ma' TVM sal-2007.

Kien għamel sena ma' TVM bejn l-1995 u l-1996.

Fl-2009 beda jaħdem ma' ONE TV, l-istazzjon tal-Partit Laburista, sal-2013.

"Bejn l-2002 sal-2008 jien kont inxandar il-breakfast show fuq TVM.

Kont applikajt biex nibda nxandar bi produzzjoni għal rasi mat-26th frame, u l-programm ma ngħatalix, ma nafx għaliex u x'ġara.

U allura ġejt f'sitwazzjoni li ridt nxandar x'imkien għax l-għixien tiegħi hu x-xandir.

L-uniku messaġġ li rċevejt kienet e-mail mingħand Joseph Muscat li kitibli hekk, 'Wara l-maltemp jiġi l-bnazzi.

L-aqwa baħrin huma tal-maltemp.

Fejn nista' ngħinek, għidli.'

"Kelli laqgħa ma' Joseph Muscat fejn staqsieni kif seta' jgħini u għidtlu li jien xandar u xejn iżjed.

Ftehmna li nagħmel il-breakfast show fuq ONE, 'Bongu Bundy', u kellna qbil li ma tidħolx politika u ma daħlet qatt sa ma resqet il-kampanja elettorali fejn bdiet tiżdied id-doża fl-aħbarijiet u analiżi, u allura ħassejt li jkun aħjar għall-Partit stess biex ikollu airtime biex jużah hu, u waqafna hemm.

Sadanittant, kelli programm il-Ġimgħa filgħaxija, 'Affari Tagħna' li kien il-flagship tal-ONE.

Però, kelli ftehim ma' Muscat li dan il-programm jintemm eżatt mill-għada tal-elezzjoni, u hekk ġara.

Keċċejt lili nnifsi fit-8 ta' Marzu."

Fost l-oħrajn, huwa ppreżenta l-programmi: Karaoke Show, The Bundy Road Show, Għodwa Ġdida, Ejj'Oqgħod, Mid-Dinja tal-Futbol, Bottegin, Hawn Aħna, Bonġu, Ta' Bundy, Bonġu Bundy u Affari Tagħna.

Huwa ippreżenta The Malta Song for Europe, The Malta Song Festival, il-Festival tal-Indipendenza, ikkummenta l-Eurovision song festivals għall-PBS, Movie Spectacular, L-Istrina u Rockestra fost l-oħrajn.

Fl-2007, rebaħ il-Premju tal-Aqwa Preżentatur u wkoll il-Best Daily Magazine Programme fis-Samsung Malta Television Awards 2007/8 u reġa' għamel dan sena wara fil-Go Malta Television Awards.

Bħala kantant u mużiċist Bundy rebaħ diversi festivals bħal: Un Disco Per l'Estate Giovane fl-1976, Canzonissima Malta fl-1980, L-Għanja Tal-Poplu bid-diska li baqgħet famuża "Pajjiż tal-Mickey Mouse" fl-1995 u l-Festival tal-Kanzunetta Maltija flimkien ma' Enzo Guzman u Tony Camilleri fl-1996, bil-kanzunetta "Din għalikom ħbieb tiegħi".

Fl-1978 rebaħ il-Premju tal-Aqwa Kompożitur Żagħżugħ fil-Festival of Arts u fl-1996 ġie vvutat bħala "L-Aqwa Personalità tas-Sena".

Fl-1996, Bundy kien ħareġ għall-elezzjoni mal-Partit Nazzjonalista fuq ir-Raba' Distrett (Ħal Tarxien, Raħal Ġdid, Marsa, Gudja u Santa Luċija) u ġab 397 vot u ma kienx elett.

Għal ħafna snin, huwa immilita fil-Partit Nazzjonalista, kien jorganizza spettakli u maratoni ġbir ta' fondi.

"Kelli sehem kbir fl-aktar mumenti glorjużi tal-PN.

Meta kellu magna ta' propaganda tajba u meta kellu l-volontarjat jaħdem mija fil-mija, meta kien partit frisk u modern.

Iżda maż-żmien kollox jeqdiem," qal Bundy f'intervista fl-2016.

"Kien fl-2003 li bdejt inħoss li l-partit kien qed jieħu direzzjoni ħażina u kien qed jinjora lin-nies.

Twieldet l-arroganza fil-Partit u minkejja li Gonzi kien Prim Ministru tajjeb ħafna, ma kellux il-ħin jikkontrolla minħabba l-impenji tiegħu ta' Prim Ministru."

Mill-10 ta' Mejju 2009 beda jersaq lejn il-Partit Laburista, meta kellu l-ewwel intervista ma' Joseph Muscat taħt tinda fir-Rabat.

Meta resqet il-kampanja għal-elezzjoni ġenerali tal-2013 intervista ħafna drabi lil Muscat.

Fl-1988, huwa żżewweġ lil Claudette Fiorini minn Birżebbuġa u fl-1992 kellhom tifla, Samyra.

Jgħixu l-Fgura.


Massimiljanu Kolbe

Massimiljanu Kolbe

Massimiljanu Marija Kolbe ("Maksymilian Maria Kolbe"; Zdunska-Wola, Polonja, 7 ta' Jannar 1894 - Auschwitz, Polonja, 14 ta' Awwissu 1941), imwieled bl-isem ta' Rajmond Kolbe, kien patri Franġiskan Konventwali li ta ħajtu għal priġunier ieħor f'kamp ta' konċentrament Nażista.

Bin Julius u Maria mwielda Dabrowska, Rajmond kien it-tieni wild minn ħamsa.

Il-familja Kolbe ma kinitx sinjura u għalhekk kellhom jitilqu minn Zduska Wola għal Pabjanice bit-tama ta' futur ahjar.

Fi tfulitu Rajmondu kien daqxejn waħda mqareb.

Darba għamel xi praspura u ommu b'ton aħrax qaltlu: "Int ma nafx x'għad isir minnek!"

Dal-kliem ta' ommu ċaqilqu minn ġewwa u mar jitlob quddiem statwa tal-Madonnna: "Madonna, ommi ma tafx x'għad isir minni".

Jingħad li l-Madonna weġbitu b'dan il-mod: dehritlu b'żewġ kuruni f'idejha: waħda ħamra (martirju) u waħda bajda (safa).

Marija stednitu jagħżel waħda minnhom u hu għażilhom it-tnejn.

Iżjed tard Massimiljanu kiteb: "Irrid nsir qaddis, qaddis kbir.

Kulħadd jista' jsir qaddis basta jkun irid".

Fl-1907, Rajmond u ħuh Franġisku qasmu l-fruntiera u marru f'Leopoli, l-Awstrija biex jistudjaw fil-Kulleġġ tal-Patrijiet Franġiskani Konventwali.

Fl-1910 Rajmond beda n-novizzjat magħhom, u fl-istess waqt bidel ismu f'Massimiljanu.

Sena wara għamel il-professjoni reliġjuża.

Fl-1912 intbagħat Ruma biex jistudja l-Filosofija u t-Teoloġija.

Fir-Reġistri tal-Kulleġġ f'Ruma nsibu dan il-kumment fuqu: "Massimiljanu Kolbe: żagħżugħ qaddis".

Fl-1914 għamel il-professjoni solenni tiegħu, u b'qima lejn il-Madonna żied l-isem "Marija" ma' Massimiljanu.

Waqt li kien Ruma għall-istudju, Massimiljanu, ra għaddejja dimostrazzjoni tal-Mażuni.

Dawn kellhom standard li fuqu kien hemm xbiha ta' San Mikiel mirbuħ mix-Xitan.

Il-Mażuni għajtu kliem ta' dagħa lejn it-tieqa tal-Papa u nstemgħu jgħidu li x-xitan għad isaltan fil-Vatikan u l-Papa għad ikollu jaqdih.

Kien b'reazzjoni għal dan li fl-1917, flimkien ma' sitta minn sħabu waqqaf il-"Pija Unjoni tal-Milizzja tal-Immakulata".

Kien jemmen li """Hemm bżonn li l-Immakulata tidħol fil-qalb ta' kull bniedem u dan sabiex tkun Hi li hemm twaqqaf it-tron tal-Iben t'Alla."""

Kien iħobb jgħid: "Min għandu lil Marija bħala ommu, għandu lil Ġesù bħala ħuh."

Fit-28 ta' April 1918, ġie ordnat saċerdot fil-Knisja ta' Sant'Andrea della Valle, f'Ruma.

Kolbe marad serjament bit-tuberkolozi, marda li kompliet tagħtih problemi tul ħajtu kollha.

Fl-1919, malli ħa l-lawrija fit-teoloġija telaq lejn Krakovja fil-Polonja.

It-tobba iddikrawh inkurabbli mit-tuberkolożi.

Pulmun minnhom niexef u l-ieħor mimsus ukoll mil-marda.

Iżda dan ma qatalux qalbu.

Fil-Polonja wkoll beda l-Milizzja tal-Immakulata.

U fl-1922 beda joħroġ rivista, "Il-Kavallier tal-Immakulata", u wara rivista oħra għat-tfal, "Il-Kavallier Ċkejken".

Il-kunvent fejn kien jgħix, fi Grondo, inbidel fi stamperija u r-rivista kienet suċċess kbir tant li laħqet is-70,000 kopja.

Kolbe ried jibni kunvent u jiddedikah lill-Immakulata.

Mhux kunvent biss imma belt.

Hekk il-patrijiet ħallew Grondo u bdew jibnu kunvent ġdid qrib Varsavja.

Fl-1927, dan semmewh "Niepokalanov", li jfisser "Belt tal-Immakulata".

Fi ftit snin Niepokalanov sar l-ikbar kunvent ta' patrijiet fid-dinja.

Fl-1930, din il-belt kellha: kulleġġ, sptar, stamperija, stazzjon tar-radju, laboratorju għall-mastrudaxxi u ħajjata.

Fl-1939, Niepokalanov kellha 762 ruħ: 13-il sacerdot, 18-il novizz, 527 patri, 122 żagħżugħ fis-seminarju Minuri u 82 kandidat għas-saċerdozju.

Il-patrijiet kienu wkoll tobba, dentisti, bdiewa, mekkaniks, ħajjata, bennejja, skrapan, stampaturi u ġurnalisti.

Il-kunvent enormi kien iżomm fuq saqajh bil-ħidma tal-patrijiet.

"Il-Kavallier tal-Immakulata" issa tela' għal 750,000 kopja fix-xahar.

"Il-jum mimli xogħol.

In-numru tal-qarrejja dejjem jiżdied.

M'għandix żmien biex nimrad.

Imma xi drabi l-ħmura ta' wiċċi turi d-deni li jkolli fuqi."

Fl-1930, minkejja li kien marid, flimkien ma' erba' reliġjużi oħra mar il-Ġappun, f'Nagasaki.

Hawn ukoll beda joħroġ ir-rivista ta' "Il-Kavallier tal-Immakulata", bil-Ġappuniż.

Waqqaf kunvent iddedikat lill-Immakulata li semmieh "Mugenzai no sono", il-Ġnien tal-Immakulata.

Fil-Ġappun huwa ma ppruvax jimponi l-ideat reliġjużi tiegħu u l-kultura Ewropea, iżda daħal fi djalogu mal-Buddisti u rnexxielu jsir ħabib ta' xi uħud minnhom.

Massimiljanu Kolbe żar Malabar, fl-Indja, kif ukoll is-Siberja u Moska, dejjem bix-xewqa li jwassal il-messaġġ Nisrani.

Fl-1936, reġa' lura lejn art twelidu minħabba saħħtu.

Fl-1939 faqqgħet it-Tieni Gwerra Dinjija, u l-armata Nażista ma damitx ma qabżet il-fruntiera u daħlet fil-Polonja.

Fit-13 ta' Settembru 1939, il-kunvent ta' Niepokalanov kien okkupat min-Nażisti u l-patrijiet ittieħdu l-Ġermanja.

Fosthom kien hemm Patri Kolbe, li iżda nħeles fit-8 ta' Diċembru.

Lura f'Niepokalanov, huwa biddel il-kunvent f'rifuġju għal 3,000 Pollakk, li 2,000 minnhom kienu Lhud.

Fiż-17 ta' Frar 1941 ġie arrestat u ttieħed f'ħabs fi Pawiak, f'Varsavja, fejn kontra qalbu kellu jinża l-libsa Frangiskana u flokha jilbes l-uniformi tal-priġunieri.

Fit-28 ta' Mejju 1941 ħaduh fil-kamp tal-konċentrament ta' Auschwitz, fejn fl-ifran tiegħu nħarqu iktar minn ħames miljun ruħ.

Hemm, Patri Kolbe sar numru: 16670.

Il-Kmandant Krott kien jagħtih xogħol iebes iktar minn ħaddieħor.

Darba, għabbieh b'tagħbija tqila u ġiegħlu jiġri biha.

Huwa ma felaħx u waqa' bit-tagħbija.

Krott qabad isawtu sakemm tilfu minn sensieh.

F'Lulju, Kolbe ntbagħat fil-kamp tal-invalidi, fi Blokk 14.

Ġara li wieħed mill-priġunieri ħarab u skond il-liġi kiefra tal-kamp, għaxar priġunieri mill-istess blokk tiegħu kellhom jiġu maqtula bil-ġuħ fiċ-ċella tal-mewt.

Is-surġent Franġisk Gajowniczek meta ġie magħżul biex ikun wieħed mill-għaxra għajjat: "Għażiża marti miniex ser narak iżjed!

Għeżież uliedi li llum ser issiru ltiema minn missierkom, insellmilkom darba għal dejjem!"

Għal dan il-kliem Patri Kolbe ħareġ mil-linja tiegħu, neħħa l-berritta minn rasu, mar quddiem il-kmandant u waqt li wera b'idejh is-surġent, qallu: "Jiena saċerdot kattoliku mill-Polonja; jiena xiħ; għalhekk irrid nieħu postu għax hu għandu l-mara u t-tfal".

Patri Kolbe u d-disgħa l-oħra ġew imneżżgħin minn ħwejjiġhom u mitfugħin f'bunker fi Blokk 11, biex imutu bla ikel u bla xorb.

Mill-bunker kien jinstema' kuljum talb u kant.

Kolbe rnexxielu jibdel iċ-ċella tal-infern f'kappella.

Wara ġimgħatejn, sitta kienu mietu, tlieta kienu mitlufin minn sensihom u Patri Kolbe biss kien għadu ħaj u f'sensih.

Temmewlu ħajtu b'injezzjoni tal-velenu.

Lil Hans Boch, li tah l-injezzjoni qallu: "Int ma fhimt xejn mill-ħajja..." u filwaqt li dan ħares lejh mistagħġeb, Kolbe ssokta: "...il-mibegħda ma tiswa għalxejn...

L-imħabba biss toħloq".

L-aħħar kliem tiegħu, b'idu miftuħa, kien: "Ave Maria!".

Dakinhar kien l-14 ta' Awissu 1941.

Jirrakonta wieħed mill-gwardji tal-kamp, Borgoviec: "Mitluf fit-talb, newwel driegħu lill-bojja.

Jien ma flaħtx u tlaqt 'il barra.

Mort lura iktar tard u sibtu hemm bilqiegħda, mistrieħ mal-ħajt u rasu mmejla lejn ix-xellug.

Għajnejh miftuħa beraħ iħarsu 'l fuq".

Fis-17 t'Ottubru 1971, Massimiljan Kolbe ġie ddikjarat Beatu minn Papa Pawlu VI.

Fl-10 ta' Ottubru 1982, il-Papa Ġwanni Pawlu II iddikjarah Qaddis u Martri tal-imħabba u "patrun ta' dan is-seklu diffiċli", għax "imħabba akbar minn din m'hemmx, milli wieħed jagħti hajtu għal ħbiebu".

Huwa l-qaddis patrun ta' dawk li għandhom problema tad-droga, tal-priġunieri politiċi, tal-familiji, tal-ġurnalisti, u tal-moviment favur il-ħajja.


Plejju

Plejju

Il-Plejju (Mentha pulegium ) hi xitla erbaċea perenni li tappartieni għall-familja Lamiaceae, nattiva fl-Ewropa, l-Afrika ta' Fuq u l-Asja temperata.

Ilha magħrufa mill-Qedem bħala pjanta mediċinali.

Ma ġietx meqjusa bħala memebru tal-ġeneru "Mentha" sal-epoka moderna.

Waqt li kienet apprezzata ħafna sar-Rinaxximent, il-konsum tagħha anki bħala infużżjoni, mhuwiex irrikmandat minħabba komponent epatotossiku ħafna, il-pulegon, li kultant ikun hemm konċentrazzjoni qawwija tiegħu..

Fl-Antikità Ewropeja, intużaw bosta fitonimi biex jiddeskrivu l-ġeneru "Mentha".

Il-filologu Jacques André il-plejju sejjaħlu "pūleium", l-isem użat mill-enċiklopedista Ruman tal-ewwel seklu, Plinju l-Kbir fl-"Istorja Naturali", 20, 152 u minn Dijoskoride, "De Materia Medica" 3, 31.

Kien irrikmandat bħala emmenagogu u abortiv.

L-isem Malti, plejju, ġej mill-Isqalli "puleu", li ġej mill-Latin popolari "*pǔleium" (Latin klassiku "pūleium") għaliex kien jintuża kontra l-briegħed (bergħud jissejjaħ pulex bil-Latin).

Fix-xogħol fundatur tan-nomenklatura moderna "Species plantarum" (1753), Carl Linneaus iddeskriva 10 speċi ta' "Mentha". fosthom "Mentha pulegium".

Din hi pjanta perenni bir-riżomi, baxxa, għolja minn 10 ċm sa 55 ċm, li spiss tgħix f'ambjenti umdi u tarmi riħa ta' lumi.

Iz-zkuk għandhom sezzjoni kwadra, huma ftit jew wisq weqfin b'kulur ħadrani jew fil-griż u mifruxin jew reqdin, faċilment joħorġu għeruq niżlin l-isfel mill-għekiesi ta' taħt.

Il-plejju għandu weraq, żgħar (0,8-1,3 cm x 5-6 mm) kontra xulxin ta' għamla ovali jew oblunga, kważi sħaħ (b'dentellatura jew merlatura ħafifa), b'piċċjol qasir, bażi tond u apiċi ottuż.

Il-fjuri, li joħorġu fis-Sajf, minn Lulju sa l-aħħar ta' Settembru, huma roża-lelà, xi minn daqqiet bojod u huma miġburin f'qiegħ il-weraq f'glomeruli (vertiċilli foloz) imqegħdin imbegħdin matul iz-zokk.

Il-kalċi hu muswaf, glandulari, tubolari u l-għonq hu magħluq b'xagħar qrib xulxin; hu bilabjat b' ħames snien inegwali (iż-żewġ snien ta' taħt huma idjaq).

Il-korolla mqabbża (li tifforma rużun) hi magħmula minn 4 lobi bħal xulxin.

L-4 stamijiet huma prominenti. iż-żewġ karpelli huma solidi.

Il-frott hu akenju.

Din hi xitla nattiva fl-Ewropa, il-punent tal-Asja (minn Ċipru sat-Turkmenistan) u t-tramuntana tal-Afrika (mill-Marokk sal-Eġittu):

Il-plejju sar naturalizzat f'bosta pajjiżi : l-Awstralja, New Zealand, L-Istati Uniti, il-Brażil, l-Arġentina, iċ-Ċile, l-Urugwaj.

Jiġi kkulivat fil-Ġorġja, l-Indja, l-Indoneżja, l-Ewropa, Il-Kanada, l-Istati Uniti, il-Messiku, Kuba, il-Brażil, iċ-Ċile.

Il-plejju jħobb l-art umda.

Dawn huma xi sinonimi ta' "Mentha pulegium" skont Tucker ut Naczi : Il-botanista-ġardinar tal-Ġnien Botaniku ta' Chelsea, Philip Miller, għażel li jiikklasifika l-pjanta taħt il-ġeneru "Pulegium", minħabba l-użu tradizzjonali ta' "Pulegium regium" użat mill-erboristi u l-ġardinara.

Għalkemm Miller stess qabel ma' Tournefort u Linnaeus li għadu jkun taħt il-ġeneru "Mentha", ċeru numru ta' botanisti baqgħu jużaw il-ġeneru "Pulegium" sal-aħħar tas-seklu 19.

Il-varjetà "micrantha", li tikber fin-nofsinhar tar-Russja u fil-Każakstan, ingħatat ukoll dawn l-ismijiet:

Iż-żejt essenzjali jinkiseb bid-distillazzjoni tal-fwar tal-ilma mill-partijiet 'il fuq mill-art tal-pjanta.

Il-plejju fih tliet kimotipi Il-pulegon u l-mentofuran (li hu prodott bijosintetikament mill-pulegone permezz tal-enzima sintażi tal-mentofuran) huma komposti epatotossiċi.

Jista' jkun hemm konċentrazzjonijiet għolja minnhom.

Kokkini et al. (2002) analizzaw għaxar popolazzjonijiet ta' plejju miġburin mill-Greċja kollha u sabu varjazzjonijiet enormi fil-livelli tal-pulegon, minn traċċi (<0.1 %) sa 90,70 %.

Żewġ popolazzjonijiet biss kienu għonja fil-pulegon (42,9 % et 90,7 %), l-oħrajn kien fihom kwantità ħafna iżgħar (sa 35 %).

Dawn tal-aħħar kienu rikki fil-menton/isomenton, kif ukoll fil-piperiton/piperitenon jew piperiton.

L-analiżi tal-plejju miġbur mix-Xlokk tal-Alġerija ta dawn ir-riżultati (Boukhebti et al, 2011) : Fil-plejju miġbur minn Santarém fil-Portugall, Teixeira et al sabu dawn il-komposti :

Il-plejju kienu jafu bih u jużawh fl-Eġittu u l-Mesopotamja antiki.

Fl-Antikità Ewropeja, il-plejju kien ukoll magħruf ħafna, bl-isem ta' Grieg "blekson" βλήχων, mit-tobba Ippokratiċi, (seklu 5 QK), mil-filosfu botanista Teofrastu (seklu 4 QK) u mill-farmakologu tal-ewwel seklu Dijoskoride.

Il-plejju kien magħruf bħala abortiv u emmenagogu, żewġ proprjetajiet li baqgħu attribwiti lilu għal żewġ millenji .

Ir-Rumani kienu jafuh bl-isem ta' "pūleium, pūlēgium" kif jixhdu ir-referenzi għalih mill-enċiklopedista [[Pline l-Kbir|Plinju], (Hist.Nat., 20, 152) jew fil-ktieb ta' riċetti "De re coquinaria".

Fost l-ingredjenti tar-riċetti attribwiti lill-[[Marku Gavju Apiċju|Apiċju]], insibu xi tħawwir bil-plejju nixef (bħall-bettieħa bl-għasel, bżar, ħall u plejju).

Il-plejju kien irrikmandat għall-gdim mis-sriep, tniggiż mill-iskorpjuni, il-kolika, l-uġigħ ta'ras ... u l-"uġigħ intern kollu", spiċċja jgħid Plinju.

Meta sfaxxa l-[[Imperu Ruman tal-Punent]] fis-seklu 5, il-mediċina tal-antikità għabet ukoll.

Il-[[Galenu|Galeniżmu]], rivedut minn [[Al-Rażi]] u [[Ibn Sina]] (Aviċenna) ma wasalx lura fl-Ewropa Punentija qbel is-sekli 11 u 12.

Bil-kontra, ix-xogħol ta' Dijoskoride, baqa' aċċessibbli permezz ta' xi manuskritti, kopji tat-traduzzjoni Latina [[De materia medica]].

Fis-seklu 15, insibu l-indikazzjonijiet ta' Dijoskoride għall-plejju : "l-użu immoderat ta' din ix-xitla fit-tqala jipprovoka l-abort" f' "De viribus herbarum" ta' Oddone ta'Meung.

Il-plejju baqa' dejjem tip ta' panaċea.

Pour chasser les puces, on employait la fumée des fleurs fraîches brûlées, d'après l"'Hortus sanitatis" ().

Il figurait aussi parmi les plantes potagères recommandées dans le [[capitulaire De Villis]] au [[Moyen Âge]].

Le texte de référence de Dioscoride, "[[De materia medica]]", fut abondamment recopié jusqu'au début du sans qu'il soit porteur d'un progrès notable dans l'analyse pharmacologique.

Le tournant s'opère à l'époque de la [[Renaissance]], où les riches commentaires du médecin [[Pierandrea Mattioli|Mattioli]] apportent une contribution nouvelle à la matière médicale, en s'efforçant de donner des descriptions botaniques précises, accompagnées d'illustrations, permettant de le distinguer du [[calament]] et du [[dictame]].

Matthiole indique que les Allemandes le cultivent avec soin, en pots ou en pleine terre, pour leur usage personnel (« pour s'en servir en leurs privez affaires » traduction de A. du Pinet, 1627).

[[Jacques Daléchamps]] à la même époque compile une très longue liste de bienfaits apportés par le pouliot (Hist. gén. des plantes).

À l'époque de la [[Renaissance]], commencent à apparaître avec [[Hieronymus Brunschwig|Brunschwig]], des ouvrages vantant les traitements obtenus par la distillation des plantes médicinales.

Mais le premier à donner un traitement détaillé de la distillation des plantes aromatiques (comme la menthe, le calament et le pouliot) est le [[wikt :polymathe|polymathe]] [[Naples|napolitain]] [[Della Porta]], d'abord dans "[[Magia naturalis]] (1589) puis [[De distillatione, libri IX.]]" (1608).

Il récupère « l'huile parfumée de pouliot » surnageant sur le distillat et la recommande pour fortifier l'estomac, contre les douleurs de matrice et pour provoquer les menstrues etc.

La grande réputation du pouliot s'est éteinte peu à peu après la Renaissance.

Pourtant, l'écho de cette haute estime retentira jusqu'au chez l'ethnobotaniste [[Pierre Lieutaghi]] qui en vente les grands mérites en ces termes : « Le pouliot est une des Menthes sauvages les plus agréablement parfumées ; sa senteur citronnée persiste bien au séchage et son infusion est une des plus délicieuses qui soient. »

("Le livre des Bonnes Herbes", 1999).

Il lui reconnait de nombreuses propriétés médicinales, comme d'être un bon expectorant et un sédatif de la toux, « à la fin d'un repas, une infusion de Pouliot (délicieuse, surtout si on lui joint du Serpolet à part égale) facilite beaucoup la "digestion", combat les "fermentations", les "lourdeurs de tête" ; c'est l'une des meilleures boissons digestives, très salutaire, en particulier à ceux qui souffrent d'insuffisance hépatique » (à la décharge de Lieutaghi, signalons que l'édition originale de ce texte est de 1966, avant que l'extrême toxicité de la pulégone ne soit établie).

Iż-żejt essenzjali tal-plejju ma jistax jiġi inġestit għax hu velenuż ħafna anki b'dożi żgħar, u l-konsumm tiegħu jista' jikkawż l-mewt.

Jaħsbu li l-metabolita [[mentofurano]] hu l-aġent tossiku ewlieni.

Sono state notate complicanze dovute al tentativo di usare l'olio per l'autoinduzione dell'[[aborto]].

Ad esempio, nel 1978, una diciottenne incinta di Denver, Colorado, morì entro una settimana dal consumo di un'oncia di olio concentrato di pulegio nel tentativo di autoprocurarsi l'aborto.

Esistono numerosi studi che dimostrano la tossicità di quest'olio sia per l'uomo che per l'animale.

Dal momento che il [[Congresso degli Stati Uniti]] ha approvato il "Dietary Supplement Health and Education Act" nell'ottobre 1994 tutte le preparazioni a base di olio di pulegio americane recano un'etichetta di avvertimento contro il suo uso in gravidanza, quantunque l'uso di quest'olio non sia regolato dalla [[Food and Drug Administration]].

Questa pianta, che a Roma e dintorni è chiamata Menta romana, è usata nella capitale per insaporire l'agnello e la [[trippa]] alla romana.

Nell'uso culinario non deve essere confusa con la "mentuccia" o "nepitélla" ([[Clinopodium nepeta]]), la quale a Roma viene usata per la preparazione dei carciofi.

[[Categoria:Lamiaceae]] [[Categoria:Piante medicinali e officinali]] [[Categoria:Taxa classificati da Linneo]] [[Categoria:Piante aromatiche]]


Leo Brincat

Leo Brincat

Leo Brincat (Bormla, 26 ta' Settembru 1949) kien Ministru tal-Finanzi bejn l-1997 u l-1998 u Ministru tal-Ambjent bejn l-2013 u 2016.

Fl-2016 kien maħtur bħala l-Membru Malti tal-Qorti Ewropea tal-Awdituri.

Bin Pawlu u Carmen imwielda Attard, studja l-Liċeo bejn l-1959 u l-1964; u l-Business Studies fl-MCAST fl-1965.

Fl-1976, huwa daħal fl-Eżekuttiv tal-Partit Laburista u bejn l-1977-1981 kien Uffiċjal tal-Propaganda tal-Partit.

Mill-1978 sal-1981 kien President tal-Partit u Segretarju Internazzjonali, sa mill-1982.

Huwa kien elett Membru tal-Parlament f'isem il-Partit Laburista fl-1982.

Mill-1982 sal-1983 kien membru tad-Delegazzjoni għall-Kunsill tal-Ewropa.

Fl-aħħar sena ta' Gvern Laburista mmexxi minn Karmenu Mifsud Bonnici kien maħtur Segretarju Parlamentari għad-Djar (1986-1987).

Kien rappreżentant tal-Partit fis-Socialist International.

Huwa reġa' kien elett fl-elezzjonijiet tal-1987, 1992 u 1996.

Sa mill-1992 kien il-Kelliem tal-Oppożizzjoni għat-Turiżmu.

Kien chairman tal-Interprint Ltd, u Direttur tal-Medigrain.

Kien Direttur tal-Libyan-Arab Maltese Holding Company.

Kien Kap tar-Research & Advisory Unit tal-Mid-Med Bank.

Fl-1997, serva bħala Ministru tal-Finanzi.

Fil-leġislatura 2008-2013, huwa kien il-Kelliem Ewlieni għall-Oppożizzjoni għall-Ambjent.

Barra dan kien responsabbli ukoll minn Enerġija Alternattiva u Waste Managment.

Kien ukoll chairman tal-Kumitat tal-Kontijiet Pubbliċi.

Fl-elezzjoni tal-2013 kkontesta fuq żewġ distretti d-disa' u l-għaxar distrett.

Huwa kien elett mid-disa' distrett fejn fl-ewwel għadd kiseb 2,275 vot.

F'Marzu 2013, huwa kien maħtur Ministru tal-Ambjent, l-Iżvilupp Sostenibbli u t-Tibdil fil-Klima.

Huwa jikteb artikli ta' analiżi politika barranija, iħobb jaqra bijografiji politiċi, u jsegwi mużika kontemporanja.

Huwa żżewweġ lil Patricia fl-1974, u għandu tifla waħda, Erika.


Pablo Escobar

Pablo Escobar

Pablo Emilio Escobar Gaviria kien kriminal u traffikant tad-droga Kolombjan.

Il-kartell tiegħu kien jissupplixxi madwar 80% tal-kokaina f'kuntrabandu fl-Istati Uniti, bi qligħ ta' 60 miljun dollaru kuljum, jew 21.9 biljun dollaru fis-sena.

Imlaqqam bħala "Ir-Re tal-Kokaina", hu kien l-iktar kriminal sinjur, bil-valur nett tiegħu jilħaq it-30 biljun dollaru fid-disgħinijiet.

F'punt minnhom, hu kien ukoll wieħed mill-għaxar l-aktar nies sinjuri fid-dinja.

Pablo Escobar twieled f'Rionegro, it-tielet fost sebat itfal tal-bidwi Abel de Jesús Dari Escobar u Hermilda Gaviria, għalliema tal-primarja.

Ta' żagħżugħ beda l-karriera kriminali tiegħu billi jisraq lapidi u jbiegħhom lura lill-kuntrabandisti.

Pablo studja għal xi żmien fl-Universidad Autónoma Latinoamericana ta' Medellín, imma ħalla l-Università mingħajr ma kiseb grad.


Hillary Clinton

Hillary Clinton

Hillary Diane Rodham Clinton (26 ta' Ottubru 1947) hija politika Amerikana u l-persuna nominata mill-Partit Demokratiku għal President tal-Istati Uniti fl-elezzjoni tal-2016.

Hija serviet bħala Segretarju tal-Istat Amerikan bejn l-2009 u l-2013, Senatur li tirrappreżenta lil New York mill-2001 sal-2009, First Lady tal-Istati Uniti matul il-presidenza tar-raġel tagħha Bill Clinton mill-1993 sal-2001, u First Lady tal-Arkansas meta żewġha kien Gvernatur 1979-1981 u 1983-1992.

Imwielda f'Chicago u mrobbija fil-belt ta' Park Ridge, Illinois, Clinton attendiet il-Kulleġġ Wellesley, minn fejn ggradwat fl-1969, u wara attendiet il-Yale Law School fl-1973.

Wara li serviet bħala konsulent legali tal-Kungress, marret tgħix fl-Arkansas, fejn iżżewwġet lil Bill Clinton fl-1975.

Fl-1977, hija kienet il-ko-fundatriċi tal-Arkansas Advocates for Children and Families.

Hija nħatret bħala l-ewwel president mara tal-Korporazzjoni għas-Servizzi Legali fl-1978, u s-sena ta' wara, saret l-ewwel imsieħba mara fir-Rose Law Firm.

Bħala First Lady ta' Arkansas, hi mexxiet task force li r-rakkomandazzjonijiet tagħha għenu jirriformaw l-iskejjel pubbliċi ta' Arkansas, u serviet fuq diversi bordijiet korporattivi.

Bħala First Lady tal-Istati Uniti, Clinton mexxiet l-isforz bla suċċess biex tippromulga l-pjan ta' kura tas-saħħa Clinton tal-1993 Fl-1997 u fl-1999, hi għenet sabiex jinħoloq "State Children's Health Insurance Program".

Hija indirizzata wkoll il-problemi tal-adozzjoni u s-sigurtà tal-familja u l-foster care.

Waqt il-konferenza tan-NM tal-1995 dwar in-nisa, li saret f'Beijing, Clinton iddikjarat f'diskors meqjus kontroversjali u influwenti, li "d-drittijiet tal-bniedem huma drittijiet tan-nisa u d-drittijiet tan-nisa huma drittijiet tal-bniedem".

Iż-żwieġ tagħha baqa' jrieġi iffaċjata bl-iskandlu Lewinsky tal-1998.

Clinton kienet eletta fl-2000 bħala l-ewwel senatur mara minn New York, l-unika u l-ewwel mara li qatt fittxet karigi elettivi.

Wara l-attakki tal-11 ta' Settembru 2001, hi vvutat favur il-gwerra fl-Afganistan.

Hija vvutat ukoll favur ir-Riżoluzzjoni fuq l-Iraq (deċiżjoni li iktar tard nidmet minnha).

Hija ħadet rwol ewlieni fl-investigazzjoni rigward il-kwistjonijiet ta' saħħa li ffaċċjaw dawk li taw l-ewwel għajnuna fil-11 ta' Settembru.

Hija vvutat kontra l-tnaqqis fit-taxxa propost mill-President Bush.

Hija kienet eletta mill-ġdid fis-Senat fl-2006.

Ħarġet għal President fl-2008, u minkejja li rebħet ferm aktar delegati minn kull kandidat femminili li qatt ħarġet qabilha, imbagħad tilfet in-nomina Demokratika li ntrebħet minn Barack Obama.

Bħala Segretarju tal-Istat fl-amministrazzjoni Obama bejn l-2009 u l-2013, Clinton matul ir-Rebbiegħa Għarbija kienet favur l-intervent militari Amerikan fil-Libja.

Hija għenet biex jiġi organizzat iżolament diplomatiku u sanzjonijiet internazzjonali kontra l-Iran, fi sforz biex jintemm il-programm nukleari tal-Iran; u dan eventwalment wassal għal ftehim multinazzjonali fl-2015.

Wara l-ewwel mandat ta' Obama hija rriżenjat mill-kariga tagħha, kitbet il-ħames ktieb tagħha u kellha ħafna diskorsi qabel ma ħabbret li kienet ħierġa t-tieni darba għall-elezzjonijiet presidenzjali, din id-darba dik tal-2016.

Clinton rċeviet l-aktar voti u delegati primarji fil-2016 primaries Demokratika, taċċetta formalment in-nomina tal-partit tagħha għall-President tal-Istati Uniti 28 ta 'Lulju, 2016, ma mate viċi presidenzjali tmexxija, is-Senatur Tim Kaine.

Hi saret l-ewwel kandidat mara li jiġu nnominati għal president minn partit politiku ewlieni U.S..

Bħala parti mill 2016 pjattaforma tagħha, hija enfasizzat kuxjenza dħul, titjib fl-Att Kura affordabbli u ta 'riforma tal-finanzi kampanja u Wall Street.

Hija tiffavorixxi jippermettu toroq għall Ċittadinanza għall-immigranti mingħajr dokumenti, l-espansjoni u l-protezzjoni LGBT u d-drittijiet tan-nisa, u li jistitwixxi l-appoġġ tal-familja permezz leave tal-ġenituri mħallas u qabel l-iskola universali.


Fidel Castro

Fidel Castro

Fidel Castro (Birán, 13 ta' Awwissu 1926 – Ħavana, 25 ta' Novembru 2016) kien rivoluzzjonarju Kuban li mexxa lil Kuba mill-1959 sal-2008.

Taħt it-tmexxija tiegħu, Kuba saret stat soċjalista b'partit wieħed, l-industrija u n-negozju ġew nazzjonalizzati u riformi soċjalisti ġew implimentati fis-soċjetà.

Bin bidwi Spanjol għani, huwa studja l-liġi fl-Università ta' Havana fis-snin erbgħin, minn fejn adotta politika xellugija anti-imperjalista.

Kuba għaddiet minn taħt diversi dittatorjati, li matulhom il-ħeġġa għar-riforma ħalliet postha għal korruzzjoni u ripressjoni, l-aktar taħt Gerardo Machado (1925–33) u s-suċċessur tiegħu, Fulgencio Batista y Zaldgvar li kien ħaġa waħda mal-Istati Uniti.

Fl-1 ta' Jannar 1959, Castro ħa t-tmexxija tal-pajjiż wara rivoluzzjoni popolari kontra d-dittatur Batista.

Kien hemm ħafna sezzjonijiet tal-pajjiż li raw ħafna tajjeb f'Castro, bħal ngħidu aħna l-Ġiżwiti.

Ħalliha li mbagħad wara, ir-rivoluzzjoni ħadet xejra anti-Kattolika.

Castro mill-ewwel beda jwettaq programm ta' riformi ekonomiċi u soċjali iżda mingħajr ma ta lura lill-pajjiż il-libertajiet li kien wiegħed qabel ma ħa l-poter.

Dawk li bdew jopponuh intefgħu l-ħabs jew inqatlu.

Bil-mod il-mod, Castro innazzjonalizza kollox, ħafna drabi mingħajr ma ta xi kumpens lis-sidien ta' qabel tal-kumpaniji.

Castro speċjalment fl-ewwel snin tiegħu bħala politiku pinġa lilu nnifsu bħala ċ-"champion" ta' liberaliżmu kontra dak li ħafna kienu jikkonsidraw bħala l-imperjaliżmu kapitalista tal-Istati Uniti fl-Amerika Latina.

Castro kien element qawwi fil-Gwerra Bierda, fiż-żmien meta l-ideoloġiji kienu importanti ħafna fil-politika.

Fl-1962 l-Amerika mponiet embargo fuq l-esportazzjoni minn Kuba li ħalla effett ħażin fuq l-ekonomija Kubana.

Ir-relazzjonijiet bejn Kuba u l-Amerika komplew jiħżienu fil-bidu tas-snin 60 meta madwar 1,400 Kuban imħarrġin mic-CIA Amerikana ppruvaw jinvadu lil Kuba biex ineħħu lil Castro mill-poter, fil-magħrufa Bay of Pigs (1961), disfatta kbira għall-Gvern ta' Kennedy.

Fl-1962 qamet il-kriżi tal-missili nukleari tal-Unjoni Sovjetika f'Kuba li wasslet biex is-Sovjetiċi jirtiraw il-missili fuq l-insistenza ta' l-Amerikani.

L-involviment ta' Kuba fl-Amerika ċentrali, l-Afrika u l-Karibew komplew żiedu l-antipatija lejhom min-naħa ta' l-Amerikani.

Taħt Castro, Kuba saret it-tieni l-inqas pajjiż fir-rata tal-illitteriżmu fid-dinja (it-tieni l-aktar li jafu jaqraw).

99.8% tal-Kubani jafu jiktbu u jaqraw.

Fil-qasam tas-saħħa, Kuba huwa l-iktar pajjiż fid-dinja li għandu tobba ras għal ras, u bagħat fid-dinja eluf ta' tobba f'iktar minn erbgħin pajjiż ieħor.

Fil-qasam ambjentali, fl-2007, Kuba kien l-uniku pajjiż fid-dinja li laħaq id-definizzjoni tal-WWF ta' żvilupp sostenibbli.

Iżda mbagħad fl-ekonomija u iktar u iktar fejn jidħlu drittijiet umani u libertà reliġjuża il-pajjiż baqagħlu ħafna x'jaqdef biex imqar ikun fl-ewwel tal-nofs tal-istatistika dinjija.

Il-bidliet kbar li seħħew fis-snin tmenin fil-pajjiżi ta' l-Ewropa tal-Lvant, u t-tmiem ta' l-Unjoni Sovjetika ħallew lil Kuba iżolata politikament, filwaqt li l-embargo ta' l-Amerikani kompla jagħmel ħafna ħsara lill-ekonomija Kubana.

Fi Frar 1996, jet fighters Kubani waqqgħu żewġ ajruplani Amerikani li kienu qed ituru fl-ispazju ta' l-ajru Kuban.

L-embargo Amerikan sar iktar strett.

Fl-1961, 80% tal-qassisin kellhom jitilqu minn Kuba.

Wara l-famuża "Bay of Pigs", il-Gvern Komunist Kuban beda jqishom kompliċi mal-Amerikani biex jippruvaw ineħħuh mis-setgħa.

L-Istat beda jippromwovi l-ateiżmu u jikkunsidra r-reliġjonijiet bħala twemmin superstizzjuż u injorant.

Il-Kattoliċi u nies ta' reliġjonijiet oħra kienu jiġu ppersegwitati fl-iskejjel u fuq il-postijiet tax-xogħol.

Minkejja dawn is-snin kollha ta' propoganda anti-reliġjuża, il-Knisja Kubana llum tistma li 60% tal-Kubani huma Kattoliċi u jinsabu mferrxin fi ħdax –il djoċesi.

Iż-żjara tal-Papa Ġwanni Pawlu II fl-1998 fuq stedina tal-Gvern Kuban żgur tejbet ir-relazzjonijiet bejn Stat u Knisja.

Fil-21 ta' Jannar 1998 il-Papa Ġwanni Pawlu appella biex "Kuba tinfetaħ għad-dinja u d-dinja għal Kuba.".

t-transizzjoni ta' poter li seħħet fl-aħħar għaxar snin ta' Fidel Castro għal ħuħ Raul, fissret bidu ta' riforma.

Il-ftuħ ta' relazzjonijiet diplomatiċi bejn Kuba u l-Istati Uniti fi żmien il-presidenza Obama jistgħu jwasslu għal riformi ekonomiċi ta' ġid għall-pajjiż u l-poplu Kuban.

Wara li tħabbret il-mewt ta' Fidel Castro, il-Gvern Kuban ħabbar disat ijiem ta' luttu.

Tul dan il-perjodu attivitajiet pubbliċi mhux se jsiru filwaqt li l-bnadar se jittajru mezzasta.

Kien f'April 2016, meta għall-aħħar darba Fidel Castro indirizza l-Partit Komunista.

Huwa ħeġġeġ lill-membri kollha tal-Partit biex jżommu l-ideali tar-rivoluzzjoni ħajjin.

Kien hemm diversi reazzjonijiet ta' mexxejja dinjija hekk kif tħabbret il-mewt ta' Castro.

Il-President Russu Vladimir Putin li ddeskriva lil Castro bħala simbolu ta' era u bħala ħabib tar-Russja.

Il-President Amerikan Barack Obama offra l-kondoljanzi għall-famija Castro.

Il-President Amerikan tenna li hija l-istorja li se tiġġudika lil Fidel Castro.

Min-naħa tiegħu l-President Elett Donald Trump fi tweet qal sempliċiment "Fide Castro is Dead!"

Il-Papa Franġisku qal li l-mewt ta' Fidel Castro hija aħbar ta' niket u wassal il-kondoljanzi lil ħuħ Raul Castro.

Min-naħa l-oħra l-eks-Mexxej Sovjetiku Mikhail Gorbachev li qal li minkejja d-diffiklutajiet kollha, Castro rnexxielu jmexxi lill-pajjiż fit-triq ta' żvilupp indipendenti.

Min-naħa l-oħra, il-Prim Ministru Indjan Narendra Modi ddeskriva lil Castro bħala wieħed mill-aktar personalitajiet ikoniċi tas-seklu 20.

Reazzjonijiet oħra waslu minn Mexxejja tal-Amerika Latina fosthom, il-President Messiakn Enrique Pena Nieta li ddeskiva lil Castro bħala ħabib tal-Messiku.

Min-naħa l-oħra, il-President Franċiż Francois Holland qal li Castro kien figura mportanti tas-seklu 20.

Tenna li madankollu Franza kkundannat l-abbużi tad-drittijiet umani li seħħew f'Kuba.

Filwaqt li l-Kubani li jgħixu f'Kuba kienu mnikkta b'din l-aħbar mhux l-istess jista jingħad għal Kubani li jgħixu f'Miami.

Rapporti qalu li għadd ta' Kubani li jgħixu f'Little Havana ħarġu jiċċelebraw il-mewt ta' Fidel Castro.

Huma nstemgħu jgħidu "Cuba si!

Castro no!"


Mużew Iżrael

Mużew Iżrael

Mużew Iżrael (מוזיאון ישראל - Israel Museum) huwa mużew nazzjonali Iżrael.

Huwa fl f'Ġerusalemm.

Din twaqqfet fl-1965 Huwa fuq għoljiet fil-Ram Givat qrib Bibbja Artijiet Mużew u l- Knesset.


Tempju Istitut

Tempju Istitut

Tempju Istitut (The Temple Institute - מכון המקדש) hija Mużew, istitut ta 'riċerka u ċentru edukattiv fil-Qadim Belt ta' Ġerusalemm.

Din twaqqfet fl-1987 u hija ddedikata għaż-żewġ tempji f'Ġerusalemm (il- Ewwel Tempju u Tieni Tempju).


Mużew ta 'Philistine Kultura

Mużew ta 'Philistine Kultura

Mużew ta 'Philistine Kultura (המוזיאון לתרבות הפלשתים ע"ש קורין ממן - Corinne Mamane Museum of Philistine Culture) huwa arkeoloġiċi Mużew f 'Ashdod, Iżrael.

Il-Komunikazzjoni tesplora l-kultura tal-Filistin li għexu fil-qasam tal-belt.

Il-mużew huwa l-uniku mużew fid-dinja ddedikata għall-kultura Philistines.

Din kienet l-ewwel mużew li tinfetaħ Ashdod fl-1990.


Anġlu Portelli

Anġlu Portelli

L-Isqof Anġlu Portelli, Franġisku Saverju Portelli, (Valletta, 24 ta' April, 1852 - Valletta, 19 ta Ġunju 1927) kien Vigarju Ġenerali ta' Malta.

Bin Franġisk u Marija Antonja Vella, Franġisku Saverju ħaddan l-Ordni Dumnikan fil-knisja tad-dumnikani fir-Rabat fit-3 ta Frar tal-1868, semmewh Anġlu u ġie affiljat mal-kunvent tal-Madonna tal-Għar.

Sena wara li għamel in-novizzjat fir-Rabat, ipprofessa fit-3 ta Frar tal-1869.

Temm l-istudju kollu tal-filosofija u tat-teoloġija fil-Kulleġġ ta S.Tumas ta Akwinu fir-Rabat; fis-sena 1874 laħaq saċerdot u, sentejn wara, ħa l-grad ta Lettur fit-Teoloġija.

Il-Patri lettur ġdid, Portelli, beda minnufih il-karriera akkademika tat-tagħlim fil-Kulleġġ ta S.Tumas, ir-Rabat, matul is-snin 1876-1882 u 1885-1892 għallem diversi suġġetti, fosthom il-filosofija, it-teoloġija u l-Iskrittura Mqaddsa; fis-snin 1887-1892 kien Reġġent tal-Istudji kif ukoll surmast tan-novizzi u l-istudenti li kien hemm fir-Rabat.

Fis-sena 1891 ġie lawrjat Majjistru fit-Teoloġija.

Waqt li kien jgħallem, il-patrijiet tal-Birgu, fl-1883, għażluh pijol tagħhom; hu aċċetta dan l-uffiċċju kontra qalbu tant li rriżenja qabel ma għalaqlu ż-żmien.

Wara, reġa tela jgħallem fil-Kulleġġ ta San Tumas, ir-Rabat.

Patri Portelli kien reliġjużi mill-aktar osservanti li jħobb il-ħajja fil-kunvent, l-istudju u l-appostolat; kien għalhekk li kif temm il-karriera ta tagħlim, fl-1893, ġie assenjat fil-kunvent tal-Portu Salvu, tad-dumnikani fil-Belt.

Matul is-snin 1896-1902, hu kien kappillan tal-parroċċa tal-Portu Salvu.

Mill-kunvent tal-Belt, p.Portelli seta jilħaq aħjar il-bliet u l-irħula u jaċċetta aktar talbiet li kienu jagħmlulu biex jippriedka; kien jinqala ħafna għal kull xorta ta priedki: paneġierki,kwareżimali, fervorini, konferenzi u priedki oħra ta xi okkażjoni.

Ippriedka mhux biss f'Malta u Għawdex, iżda ukoll f'bosta bliet Taljani: Ruma,Torin, Vercelli, Trani u postijiet oħra.

Il-majjistru Portelli għen ħafna lid-Djoċesi ta Malta; kien eżaminatur u mħallef prosinodali, eżaminatur tal-filosofija fis-Seminarju Arċiveskovili, eżaminatur tal-ordinandi u Membru tal-Kummisjoni Djoċesana kontra l-Moderniżmu.

Fis-sena 1910 inħatar Viżitatur Appostoliku għall-Kongregazzjonijiet kollha tas-Sorijiet f'Malta u Għawdex; hu wettaq din il-missjoni sa tmiem is-sena.

Id-dehen, il-prudenza u l-ħila li wea ssoktar isaħħu l-fiduċja li tal-awtoritajiet ekkleżjastiċi kellhom fih; jista jkun li għalhekk, fl-1911, inħatar Isqof Titulari ta Selinonte u Awżiljarju tal-Arċisqof ta Malta.

P.Anġlu Portelli ġie kkonsagrat isqof fl-14 ta Mejju tas-sena 1911; bħala Isqof Awżljarju hu għen ħafna lill-Arċisqof P. Pace, li kien imdaħħal sew fiż-żmien.

Meta dan miet fl-1914, l-isqof Portelli ġie nominat Amministratur Appostoliku tad-Djoċesi ta Malta sakemm, fl-1915, Dom Mawru Caruana laħaq Arċisqof ta Malta; u, fl-istess sena, Portelli sar Vigarju Ġenerali Delegat għad-Djoċesi ta Malta.

Matul il-karriera tiegħu, l-Isqsof Portelli fittex li jindiehes u jgħin lil kull klassi ta fidli; kien għalhekk li ġibed is-simpatija tal- Maltin u kien maħbub minnhom ilkoll.

Mons. Anġlu Portelli miet fid-19 ta Ġunju 1927, fid-dar li fiha kien joqgħod, qrib il-kunvent tal-Belt.

L-għada li miet, tqiegħed fl-Oratorju tad-Duttrina, qrib sew tad-dar tiegħu, fejn il-fidili setgħu jagħtuh l-aħħar tislima.

Fil-għodwa tal-21 ta Ġunju ġie trasportat fil-knisja ta Portu Salvu fejn sarlu funeral solenni li għalih ħadu sehem l-ogħla awtoritajiet ekkleżjastiċi u ċivili; wara nofs inhar, korteo magħmul minn personalitajiet distinti wassal il-katavr tiegħu mill-Knisja tal-Portu Salvu sa Bieb Irjali.

Il-funeral tiegħu ntemm fil-knisja tal-Madonna tal-Għar, tad-Dumnikani fir-Rabat, fejn ġie midfun fqabar għalih.


Lino Bugeja

Lino Bugeja

Lino Bugeja (Il-Birgu, 1930 - 10 ta' Jannar 2017) kien sportiv, ġurnalist, edukatur, u ambjentalista.

Studja l-Liċeo u fil-Kulleġġ tal-Edukazzjoni ta' Malta minn fejn ikkwalifika bħala għalliem fl-1949.

Hu kompla l-istudji tiegħu fil-Kulleġġ ta' Edinburgh, fl-Iskozja (1960-61) u fl-Università ta' Londra (1965-66).

Hu kiseb Associateship fl-Istitut tal-Edukazzjoni tal-Università ta' Londra.

Hu ħadem fid-Dipartiment tal-Edukazzjoni f'diversi karigi.

Hu kien ukoll lettur fil-Fakultà tal-Edukazzjoni tal-Università ta' Malta.

Hu kien atleta tajjeb u rebbieħ nazzjonali f'distanzi medji.

Fl-1951, huwa rrapreżenta lil Malta fil-Logħob tal-Mediterran f'Lixandra, Egittu, fejn kiser ir-rekord nazzjonali fl-400 metru f'ħin ta' 52.8 sekondi.

Fl-1972, Lino Bugeja għen lil Fr Hilary Tagliaferro fit-twaqqif taċ-Ċentru Sportiv Edukattiv.

Bejn l-1972 u l-1980, hu kien Segretarju Ġenerali tal-Kumitat Olimpiku ta' Malta.

Fl-1985, inħatar l-ewwel direttur tal-Akkademja Olimpika ta' Malta.

Bejn l-1988 u l-1993, hu kien magħżul mill-Kumitat Olimpiku Internazzjonali bħala espert sabiex jagħti lezzjonijiet dwar l-Istorja tal-Isport.

Fl-2005, hu waqqaf ir-Ramblers Association of Malta.

Hu ppubblika għadd ta' kotba u artikli f'ġurnali akkademiċi.

Sa ftit qabel miet, baqa' jikteb artikli f'gazzetti lokali dwar il-wirt artistiku u storiku ta' Malta.

Fl-2003, hu ngħata l-unur Croce dell'Ordine al Merito Melitense mill-Ordni Sovran Militari ta' Malta.

Fl-2004, hu rebaħ l-2003 Journalism Award for Sports Journalism.

Fl-2008, Lino Bugeja rċieva l-unur li jiddaħħal fil-Malta Olympic Committee's Hall of Fame.

Fl-2013, Lino Bugeja ingħata Ġieħ ir-Repubblika b'għarfien tas-servizz distint lil ġid tal-poplu Malti, partikularment, fl-oqsma tal-edukazzjoni, kultura, sports u l-protezzjoni tal-ambjent.


Ferdinand Marcos

Ferdinand Marcos

Ferdinand Emmanuel Edralin Marcos kien il-president tal-Federazzjoni Philippines.


Kannabis f'Malta

Kannabis f'Malta

Il-kannabis f'Malta hija illegali iżda parzjalment ddekriminalizzat.


Charles Flores

Charles Flores

Charles Flores twieled il-Kalkara f'Marzu tal-1948.

Studja f'St Albert the Great College, De la Salle College u l-Universita' ta' Malta minn fejn iggradwa fit-Teoloġija.

Fis-Snin Sittin kien wieħed mill-ko-fundaturi u l-ewwel uffiċjal għar-relazzjonijiet pubbliċi tal-Moviment Qawmien Letterarju.

Membru tal-Akkademja tal-Malti.

Kittieb ta' bosta xogħlijiet ġurnalistiċi u letterarji f'ġurnali u rivisti Maltin u barranin kif ukoll għadd ġmielu ta' versi għal kanzunetti Maltin.

Awtur ta' diversi kotba bil-Malti u bl-Ingliż.

Poeżiji tiegħu nqalbu wkoll għat-Taljan, l-Għarbi, l-Franċiż, l-Albaniż, u s-Serbo-Kroat.

Fl-1996 rebaħ l-ewwel premju fil-Commonwealth Short Story Competition għar-reġjun tal-Ewropa u l-Kanada.

Beda l-karriera ġurnalistika tiegħu mal-gazzetti ta' kuljum u kompla fil-Kamra tal-Aħbarijiet tad-Dipartiment tal-Informazzjoni qabel għadda għall-qasam tax-xandir nazzjonali fejn, għal xejn inqas minn sitta u għoxrin sena sħaħ, mexxa taqsimiet varji, fosthom dawk tal-Aħbarijiet, tar-Radju, tar-Reklami, tal-Publikazzjoni u tal-Arkivji.

Korrispondent regolari ta' diversi ġurnali u rivisti internazzjonali.

Studja l-ġurnaliżmu stampat u l-ħidma tal-aġenziji tal-aħbarijiet fl-Istitut tal-Ġurnaliżmu ta' Belgrad, l-eks-Jugoslavja, u l-aħbarijiet għar-radju u t-televiżjoni f'Syracuse University ta' New York, l-Istati Uniti.

Ċermen tal-Kumitat għar-Riabilitazzjoni tal-Kottonera, eks-Viċi-Ċermen tal-Istitut tal-Ġurnalisti Maltin (IĠM), u Viċi-Ċermen tal-Kusill Nazzjonali tal-Ilsien Malti Miżżewweġ lil Margaret imwielda Ciantar.

Għandhom żewġ ulied: Rona u Davida.


Charles Casha

Charles Casha

Carmel Casha (magħruf aktar bħala Charles) (21 ta' Settembru, 1943, il-Marsa - ) hu kittieb Malti.

Carmel Casha kien it-tieni wieħed fost tliet subien, Charles trabba f'ambjent ta' wara l-gwerra, meta t-toroq tagħna kienu mingħajr traffiku u t-triq kienet id-dinja ċkejkna ta' dawk li kienu joqogħdu fiha.

Kienet dinja differenti li Charles pinġa fl-istejjer tiegħu li dehru fit-tliet kotba: "Minn Tarf sa Tarf tat-Triq", "Minn fuq L-Għatba" u "Mill-Gallarija".

Jistqarr li l-kitba għat-tfal hija gost li jieħdu f'dinja oħra, kultant id-dinja tat-tfulija u kultant id-dinja tal-fantasija.

Imma meta jikteb għall-kbar huwa jħossu qrib ħafna tar-realtà.

Fl-2002, Il-Kunsill, Għalliema u Studenti fl-Iskola Maria Goretti, taw ġieħ lil Charles Casha, waqt ċerimonja f'Jum L-Ilsien Malti.

L-iskola wriet l-apprezzament tagħha għad-drammi li Casha kiteb biex jittellgħu mill-istudenti tal-istess skola.

Fl-2007 Charles Casha ngħata Ġieħ il-Marsa mill-Kunsill Lokali tal-Marsa għas-sehem tiegħu fil-letteratura Maltija.

Fl-2013 huwa ngħata wkoll Ġieħ Ħaż-Żabbar mill-Kunsill Lokali ta' Ħaż-Żabbar.

Fl-2014 huwa ngħata apprezzament mill-Għaqda Storika Kulturali Marsa għall-ħidma fil-qasam tal-letteratura Maltija.

Fl-2012 Casha ġie onorat bil-Midalja Għall-Qadi tar-Reppubblika.


Joe Grima

Joe Grima

Joe Grima (Żejtun, 4 ta' Frar 1936 - 3 ta' Frar 2017) kien xandar u Ministru tal-Industrija u tat-Turiżmu fis-snin tmenin fi żmien Gvern Laburista mmexxi minn Dom Mintoff.

Huwa ħa l-edukazzjoni tiegħu fi Stella Maris College u St Michael's Training College.

Għamel ftit żmien jaħdem bħala għalliem.

Beda bħala reporter mat-Times of Malta u iktar tard sar foreign news sub-editor.

Bejn l-1957 u l-1960 kien jikteb drammi u dokumentarji għar-Rediffusion.

Fl-1961, ingħaqad mar-Rediffusion Company u ta sehmu f'diversi programmi.

Fl-1971, Grima nħatar Kap Eżekuttiv tal-Awtorità tax-Xandir fis-snin sebgħin, qabel ma daħal fil-politika.

L-40 sena karriera fix-xandir kienet tvarja minn programmi fuq ir-Rediffusion, Radju Malta, Live FM (stazzjon tar-radju mwaqqaf minnu fl-1992) u aktar tard fuq l-istazzjonijiet televiżivi tal-Partit Nazzjonalista u l-Partit Laburista.

Fuq NET TV, mill-1999 'il quddiem ippreżenta Protagonisti, JoeGrimaLive u Opinjonisti.

Fl-2009 huwa reġa' resaq lejn il-Partit Laburista u beda jippreżenta Inkontri fuq ONE.

Ikkontesta l-Elezzjoni Ġenerali tal-1976 f'isem il-Partit Laburista u tela' b'elezzjoni każwali.

Mintoff ħatru bħala l-mibgħut speċjali tal-Gvern f'Affarijiet Barranin.

Hawnhekk Grima kien strumentali biex jinnegozja ftehim wara l-ieħor favur l-interessi ta' Malta.

Reġa' tela' fl-1981, u Mintoff ħatru Ministru tal-Industrija, u fl-1983 Ministru tat-Turiżmu.

L-aħħar elezzjoni li kkontesta kienet dik tal-1992.

Huwa kien kritiku lejn it-tmexxija ta' Alfred Sant.

Fl-aħħar snin, Joe Grima, wara l-Elezzjoni tal-2013, serva bħala l-mibgħut speċjali ta' Malta għall-Organizzazzjoni Dinjija għat-Turiżmu.

Huwa ħalla din il-kariga f'Mejju 2016 minħabba kummenti kontroversjali dwar is-Sindku ta' Londra.


Rokku Abdilla

Rokku Abdilla

Rokku Abdilla (Żurrieq, 8 ta' Novembru, 1932 - 22 ta' Jannar, 2017) kien ħaddiem tat-Tarzna u Deputat Parlamentari tal-Partit Laburista Malti mill-1962 sal-1976.

Il-familja tiegħu hija magħrufa bħala "Tal-Muġura".

Fl-4 ta' Ġunju, 1961, Abdilla flimkien ma' żewġ irġiel oħra kien weaħħlu poster mal-faċċata tal-każin Laburista taż-Żurrieq biswit il-Knisja meta kien ġej l-Arċisqof Mikiel Gonzi għall-festa ta' Santa Katerina.

Il-poster kellu l-kliem bil-Latin: "Ave Nero Urbs Quam Incendisti Te Salutant" (Insellmulek Neruni, il-belt li inti ħraqt issellimlek).

Mons. Pietru Pawl Saydon kien ġie suspettat li qalibhielu hu għal-Latin.

Abdilla kien ittella' l-qorti u fit-28 ta' April 1962 kien weħel xahrejn ħabs għax ivvilifika r-reliġjon.

Abdilla kien president tal-każin tal-Partit Laburista taż-Żurrieq u għax kien President kien intbagħat xahrejn ħabs iżda mbagħad l-Imħallef Emeritus Hugh W. Harding kien naqqashomlu għal 12-il ġurnata.

Flimkien ma' Lorry Sant, kienu l-uniċi żewġ ħaddiema tat-Tarzna fost is-sittax-il Deputat Laburista wara l-elezzjoni tal-1962, li fiha l-Partit Laburista kien Interdett mill-Knisja.

Dak iż-żmien ħadd ma kien ried jikkontesta l-elezzjoni mal-Partit Laburista minħabba l-kwistjoni tad-dnub il-mejjet u l-kundanni li kellu l-istess partit.

Minkejja l-kundanna tal-qorti, Abdilla kien intalab mill-eks Kap tal-Partit Laburista Dom Mintoff biex jieħu l-ġurament bħala Membru Parlamentari iżda l-Gvern Ingliż ma kienx ħallieh minħabba s-sentenza tal-ħabs.

Fil-fatt, il-ġurament ma kienx ħadu ma' sħabu

Huwa kkontesta l-elezzjonijiet ġenerali tal-1962, 1966 u 1971, u tela'.

Fl-1976, ma telax, u irtira mix-xena politika.

Fl-1981, ħa sehem f'meeting tal-Partit Nazzjonalista, wara l-kwistjoni tal-elezzjoni tal-1981 meta l-Partit Nazzjonalista kien ġab il-maġġoranza assoluta tal-voti iżda mhux il-maġġoranza assoluta tal-membri.

Fl-2004, kien favur li Malta tidħol membru tal-Unjoni Ewropea.

Huwa kien tal-fehma li bis-sħubija ta' Malta fl-Unjoni Ewropea Malta setgħet tivvalorizza l-interessi tal-ħaddiem, inkluż tal-ħaddiema tat-Tarzna.

Abdilla kellu mħabba mhux biss għall-impenn nazzjonali iżda anke għall-impenn lokali u tant kien iħobb iż-Żurrieq.

Fil-fatt kien ikkontesta l-elezzjonijiet tal-kunsilli lokali bħala membru indipendenti tal-1999.

Rokku Abdilla kien bniedem li jaħdem għall-ħaddiem mingħajr interessi.

Ħadem u stinka biex il-ħaddiem imur ʼil quddiem u jieħu dak li ħaqqu.

Ħadem fl-eżekuttiv tal-Partit Laburista u fl-għaqda taż-żgħażagħ soċjalisti.

Kien ukoll attiv fil-General Workers' Union ma' sħabu tad-drydocks.

Fl-ewwel diskors tiegħu fil-Parlament, fis-16 ta' Mejju tal-1962 toħroġ l-imħabba tiegħu għall-valuri tal-ħaddiema, karatteristika li baqa' jħaddan tul ħajtu kollha.

Abdilla ried li l-partit tiegħu jkun il-partit li jissalvagwardja l-interessi tal-ħaddiema.

L-ewwel diskors tiegħu kien riflessjoni mill-bidu sal-aħħar dwar x'jista' wieħed jagħmel biex jipproteġi lill-ħaddiema fit-tarzna fejn Rokku ħadem għal snin twal.

Huwa tkellem fuq kemm kienu jiġu ppersegwitati għax kienu ġejjin mill-klassi tal-ħaddiema.


Borrinu

Borrinu

Borrinu huwa skultura antropomorfika magħmulha mill-borra, spiss magħmulha mit-tfal f'reġjuni milqutin minn biżżejjed borra.

F'ħafna postijiet, borrini tipiċi jikkonsistu fi tliet blalen kbar ta' daqsijiet differenti b'xi tiżjin miżjud biex jagħti għamla ta' wiċċ u karatteristiċi oħra.

Minħabba l-faċilita biex wieħed jaħdem il-borra, hemm ukoll varjetà wiesgħa ta' stili oħra.

Aċċessorji komuni jtinkludu fergħat flok idejn u wiċċ rudimentali, b'karrotta bħala imnieħer.

Ħwejjeġ tal-bnedmin, bħal xi kappell jew xalla, jistgħu jiġu inklużi.

Ġeneralment il-borrini huma normalment abbandunati fl-elementi ladarba jitlestew.

Il-Borra ssir adattata għall-bini meta tersaq lejn il-punt tad-dewbien u ssir niedja u kompatta.

Għamla ta' borrini u b'borra fil-forma ta' trab hija diffiċli peress li mhux se teħel magħha nnifisha, u jekk it-temperatura tal-borra tkun tinżel, din se tifforma forma tat-trab tas-silġ aktar dens imsejjaħ qoxra, li ma jkunx jista' jintuża.

Għalhekk, iż-żmien tajjeb biex jinbena borrinu jista' jkun li jmiss wara nofsinhar direttament wara l-borra għaliex it-temperatura tkun ħafifa.

L-użu ta' borra aktar kompatta jippermetti l-bini ballun tal-borra sempliċiment billi ddawwarha mal-art sakemm tikber għad-daqs mixtieq.

Jekk il-ballun jilħaq il-qiegħ tal-art li tista' ttella' traċċi tal-ħaxix, żrar jew l-ħmieġ.

Fl-Ewropa u fl-Amerika, il-borrini huma mibnija bi tliet oqsma li jinkludu r-ras, it-torso, u l-parti t'isfel tal-ġisem.

Il-prattika tas-soltu hija li mbagħad dekorazzjoni u b'għażla ta' xi aċċessorji jew ħwejjeġ.

Xi zkuk jistgħu jiġu użati għad-dirgħajn, u l-wiċċ huwa tradizzjonalment magħmul bil-ġebel jew tal-faħam bħala għajnejn u l-karrotta bħala mnieħer.

Hemm min jippreferi jlibbes il-borrinu b'xi xalla jew kappell, filwaqt li oħrajn jippreferu li ma jħallux affarijiet barra biebhom fejn jistgħu faċilment jiġu misruqa jew isiru mwaħħla taħt il-silġ mdewweb.

Id-dokumentazzjoni tal-ewwel borrinu mhix ċara.

Madankollu, Bob Eckstein, awtur ta' "L-Istorja tal-Borrinu" kien iddokumenta borrini minn żminijiet medjevali, billi rriċerka xbihat artistiċi fil-mużewijiet Ewropej, galleriji tal-arti, u libreriji.

L-ewwel dokumentazzjoni li qatt instabet kienet illustrazzjoni marġinali minn xogħol intitolat ""Ktieb tal-Sigħat"" mill-1380, misjuba fil-Koninklijke bibliotheek., fl-Aga L-ewwel ritratt ta' borrinu li qatt deher kien ittieħed fl-1853 mill-fotografa Mary Dillwyn mill-Galles, l-oriġinali jinsab fil-kollezzjonijiet tal-Librerija Nazzjonali tal-Galles.

Ir-rappreżentazzjonijiet tal-Borrini huma popolari ferm fil-midja, speċjalment fejn jidħlu stejjer tat-tfal.

Il-film Frozen, per eżempju, għandu bħala wieħed mill-karattri prinċipali lill-borrinu Olaf.

Il-kelma Borrinu daħlet fil-Malti fis-sena 2013.


Konċilju Ekumeniku

Konċilju Ekumeniku

Konċilju Ekumeniku huwa konferenza tal-isqfijiet u ta' esperti teoloġi biex jiddiskutu materji tad-duttrina u prattika Kattolika.

L-Ewwel Konċilju kien dak ta' Niċea fis-Sena 325.

Dam xahrejn u tnax-il ġurnata.

Ħadu sehem 318-il Isqof, bl-Isqof Hosju ta' Kordova ikun preżenti bħala l-Legat tal-Papa Silvestru.

L-Imperatur Konstantinu kien preżenti wkoll.

Lil dan il-Konċilju nafu l-Kredu ta' Niċea, li irribatta it-tagħlim ta' Arju u ta t-tifsira tad-Divinità ta' l-Iben t'Alla.

Kien f'dan il-Konċilju li d-data ta' Għid ġiet iffissata, biex ma jiġix iċċelebrat fl-istess jum ta' l-Għid tal-Lhud.

It-Tieni Konċilju kien dak magħruf bħala l-Ewwel Konċilju ta' Kostantinopli fis-sena 381 taħt il-Papa Damasu u l-Imperatur Teodosju I bis-sehem ta' 150 isqof.

Il-mira prinċipali ta' dan il-Konċilju kienet kontra s-segwaci ta' Macedonju li kien jargumenta bis-sħiħ kontra id-Divinità ta' l-Ispirtu s-Santu.

Fil-fatt mal-Kredu ta' Niċea li semmejna aktar qabel żdiedu..."U fl-Ispirtu s-Santu, Mulej li jagħti l-ħajja: li ġej mill-Missier u mill-Iben; li hu meqjum u mweġġaħ flimkien mal-Missier u ma' l-Iben..." u jibqa' sejjer sal-kelma 'Amen'.

It-Tielet Konċilju kien dak ta' Efesu fis-Sena 431 fejn ħadu sehem aktar minn 200 Isqof, taħt il-Presidenza ta' San Ċirillu ta' Lixandra, li kien jirrappreżenta lill-Papa Ċelestinu I. F'dan il-Konċilju ġiet imfissra l-unità personali ta' Kristu, Alla u Bniedem, u Marija ġiet idikkjarata Omm Alla (Theotokos) kontra dak li kien ixandar Nestorju, Isqof ta' Kostantinopli.

Fl-istess Konċilju ġiet imġedda l-kundanna ta' Pelagju.

Ir-Raba' Konċilju kien dak ta' Kalċedonja sar għoxrin sena wara, fis-sena 451.

Ħadu sehem 150 Isqof immexxija mill-Papa Ljun il-Kbir u mill-Imperatur Marċjanu.

Ġew imfissra bir-reqqa ż-żewġ naturi ta' Kristu, Divina u Umana, kontra dak li kien qed jgħallem Ewtike, li ġie skomunikat.

Il-Ħames Konċilju kien it-Tieni Konċilju ta' Kostantinopli fis-Sena 553 fejn ħadu sehem 165 Isqof taħt it-tmexxija tal-Papa Vigilju u l-Imperatur Ġustinjanu I. Hawnhekk ġew ikkundannati t-tagħlim ta' Origene u t-Tliet Kapitli miktuba minn Teodoret, Isqof ta' Mopsuestia u ta' Ibas, Isqof ta' Edessa.

Matul dan il-Konċilju ġie kkonfermat dak kollu li ħareġ mill-ewwel erba' Konċilji, speċjalment dak li twettaq fir-Raba' wieħed ta' Kalċedonja li l-awtorità tiegħu kienet qed tiġi sfidata minn xi eretici.

Is-Sitt Konċilju kien it-Tielet Konċilju ta' Kostantinopli li sar bejn is-snin 680 u 681 taħt il-Papa Agatu u l-Imperatur Kostantinu Pogonatus.

Ħadu sehem il-Patrijarki ta' Konstantinopli u ta' Antjokja, 174 isqof, u l-Imperatur innifsu.

Dan il-Konċilju ġab fi tmiemu il-'Monoteliżmu' billi ta t-tifsira taż-żewġ naturi ta' Kristu distinti minn xulxin, dik Divina u dik umana.

B'hekk ġabu fix-xejn it-tagħlim zbaljat ta' Sergju, Pirrus, Pawlu, Mararju, u d-dixxipli tagħhom.

Is-Seba' Konċilju kien it-Tieni wieħed ta' Niċea fis-Sena 787.

Kien ġie msejjaħ mill-Imperatur Kostantinu VI u minn ommu Irene, taħt il-Papa Adrijanu I. Il-Konċilju, li ħadu sehem fih bejn 300 u 367 isqof, kien immexxi mil-Legati tal-Papa.

Matulu intlaħaq ftehim dwar il-qima lejn ix-xbihat imqaddsa.

It-Tmien Konċilju kien ir-Raba' ta' Kostantinopli li sar fis-Sena 869 taħt il-Papa Adrijanu II u l-Imperatur Basilju.

Preżenti kien hemm 102 isqfijiet, 3 legati tal-Papa, u 4 patrijarki.

Kien konċilju li għarbel u ħaraq l-Atti kollha li ħarġu minn Konċilju rregolari (conciliabulum) msejjaħ minn Fozju kontra l-Papa Nikola u Injazju il-Patrijarka leġittimu ta' Kostantinopli; ikkundanna lil Fozju li ħataf illegalment it-dinjità patrijarkali.

Madankollu ix-Xiżma ta' Fozju ntlaqgħet bil-kbir ġewwa l-Knisja Griega, u ebda konċilju ieħor ma sar fil-Lvant.

Id-Disa' Konċilju kien l-Ewwel Konċilju Lateran, fis-sena 1123 ġewwa Ruma taħt il-Papa Kallistu II.

Kien hemm mad-900 isqof u abbati.

Matulu tneħħa għal kollox id-dritt tal-prinċipijiet lajċi ta' investitura biċ-ċurkett u l-bastun ta' isqof u l-benefiċċji ekklesjastiċi li kellhom x'jaqsmu mad-dixxiplina tal-Knisja u t-teħid lura ta' l-Art Imqaddsa minn taħt idejn l-Islam.

L-Għaxar Konċilju kien it-Tieni Konċilju tal-Lateran li nżamm ġewwa Ruma fl-1139 taħt il-Papa Innoċenz II.

Ħadu sehem ma' l-1000 prelat u l-Imperatur Korradu.

Il-ħsieb prinċipali kien jġieb fi tmiemhom l-iżbalji ta' Arnoldu ta' Brescia.

Il-Ħdax-il Konċilju kien it-Tielet wieħed tal-Lateran li sar fl-1179 taħt il-Papa Alessandru III u l-Imperatur Federiku I. Kien hemm 302 isqfijiet.

Matul dan il-Konċilju ġew ikkundannati l-Albigizi u l-Valdezi barra li ġew imxandra bosta digrieti dwar ir-riforma tal-morali.

It-Tnax-il Konċilju kien ir-Raba' wieħed tal-Lateran fl-1215, taħt il-Papa Innoċenz III.

Kien hemm preżenti il-Patrijarki ta' Konstantinopli u ta' Ġerusalemm, 71 Arċisqof, 412-il Isqof, 800 Abbati, il-Primat tal-Maroniti, u San Duminku.

Ħareġ Kredu imkabbar (simbolu) kontra l-Albiġiżi (Firmiter credimus), ġew ikkundannati l-iżbalji Trinitarjani ta' l-Abbati Ġwakkin, u ġew ippubblikati 70 digrieti riformatorji.

Dan kien l-aktar Konċilju importanti taż-Żmenijiet tan-Nofs, fil-fatt magħruf bħala l-"Konċilju l-Kbir", peress li ta tifsira siwja tal-ħajja ekklezjastika u l-qawwa tal-papat.

t-Tlettax-il Konċilju kien l-Ewwel Konċilju ta' Lyons fl-1245, taħt il-presidenza tal-Papa Innoċenz IV li miegħu kien hemm il-Patrijarki Latini ta' Konstantinopli, Antjokja, u Aquileia(Venezja).

Ħadu sehem 140 Isqof; Baldwinu II ta' Kostantinopli; San Lwiġi (IX), Re ta' Franza; Rajmondu VII, Konti ta' Toulouse; u Rajmundu Bérenger IV, Konti ta' Provence.

Ġie skumnikat u mneħħi l-Imperatur Federiku II u ġiet mnedija kruċjata ġdida taħt il-Kmand ta' San Lwiġi kontra s-Saraċini u l-Mongoli.

L-Erbatax-il Konċilju kien it-Tieni Konċilju ta' Lyons u sar 29 sena wara, fl-1274, taħt il-Papa Gregorju X; flimkien mal-Patrijarki ta' Antijokja u ta' Kostantinopli; ħmistax-il Kardinal; 500 Isqof; u aktar minn 1000 dinjitarju ieħor, fosthom Ġakbu I, Re ta' Aragona; ambaxxaturi tar-Rejiet ta' Franza u ta' l-Ingilterra; ambaxxaturi ta' l-Imperatur Mikiel Paleaologus, flimkien ma' membri tal-Kleru Grieg; u ambaxxaturi ta' Khan tat-Tartari.

Bis-saħħa ta' dan il-Konċilju, kif rajna minn dawk preżenti, kien hemm għaqda temporanja bejn il-Knisja Rumana u dik Griega.

Il-kelma filioque ġiet miżjuda mas-simbolu ta' Konstantinopli u sar attentat biex jinstabu riżorsi biex l-Art Imqaddsa terġa' tintrebah minn ħdan it-Torok.

Ġew ukoll stabbiliti regoli ġodda għal l-elezzjoni ta' Papa.

Il-Ħmistax-il Konċilju kien dak ta' Vienne ġewwa Franza fl- 1311 fuq ordni tal-Papa Klement V, l-ewwel mill-Papiet Avignon.

Ħadu sehem il-Patrijarki ta' Antjokja u ta' Lixandra; flimkien ma' 300 isqof, għalkemm xi awtoritajiet storiċi jsostnu li kienu 114; u tliet rejiet...Filippu IV ta' Franza, Dwardu II ta' l-Ingilterra, u Ġakbu II ta' Aragona.

Dan il-Konċilju ħada qatta bla ħabel kontra l-iżbalji tal-Kavallieri Templari, tal-Fraticelli, il-Begardi, u l-Begwini.

Ġew mistħarrġa proġetti ta' kruċjati ġodda, ir-riforma tal-kleru, u t-tagħlim ta' I-ilsna Orjentali fl-Universitajiet.

Is-Sittax-il Konċilju kien dak imsejjaħ ta' Konstanzu (1414-1418) li kien inżamm fi żmien ix-Xiżma l-kbira tal-Punent bil-ħsieb li jintemmu d-diversi qasmiet li kien hemm fil-Knisja.

Sar leġittimu meta ġie mlaqqa' formalment minn Gregorju XI.

Dan il-fatt għen biex inqerdet ix-xiżma billi ġie elett il-Papa Martinu V, ħaġa li l-Konċilju ta' Pisa(1403) ma kenx irnexxielu jagħmel għax bħala konċilju kien meqjus illegali.

Il-Papa leġittimu kkonferma d-digrieti tas-sinodu kontra Wyclif u Hus.

Dan il-konċilju kien għaldaqstant ekumeniku fl-aħħar sessjonijiet tiegħu, XLII sa XLV inklużi, u bid-digrieti tas-sessjonijiet ta' qabel approvati minn Martinu V.

Is-Sbatax-il Konċilju kien dak ta' Basle fl-1431 meta l-Papa kien Ewgenju IV u Sigismundu Imperatur ta' l-Imperu Ruman Qaddis.

L-għan prinċipali kien il-paċi reliġjuża tal-Boħimja.

Kien hemm bosta nkwiet mal-Papa u l-Konċilju ġie trasferit l-ewwel lejn Ferrara fl-1438 u mbagħad lejn Firenze fl- 1439 fejn ġiet stabbilita għaqda, għalkemm ma tantx damet, mal-Knisja Griega li min-naħa tagħha aċċettat qbil dwar punti li kienu ħolqu l-firda.

Il-Konċilju ta' Basle kien ekumeniku biss sa tmiem il-ħamsa u għoxrin sessjoni, u mid-digrieti li ħarġu l-Papa Ewgenju IV approva biss dawk li kellhom x'jaqsmu ma' l-eliminazzjoni sħiħa ta' l-ereżija, il-paċi qalb il-Kristjani, u r-riforma fil-Knisja, li fl-istess waqt ma dderogatx mid-drittijiet tas-Santa Sede.

It-Tmintax-il Konċilju kien il-Ħames wieħed tal-Lateran.

Fil-fatt il-Papa Ġulju II kien sejjaħ dan il-Konċilju b'digriet tat- 18 ta' Lulju 1511 minħabba bosta taħwid minn Kardinali xiżmatiċi, li mgħejuna mir-Re ta' Franza Luigi XII, kienu ser jibdew Konċilju f'Pisa.

Il-Konċilju proprju beda fl- 10 ta' Mejju 1512 u ntemm fis- 16 ta' Marzu 1517.

L-ewwel ħames sessjonijiet, li kienu taħt Ġulju II, ikkundannaw l-għemejjel ta' dawk il-Kardinali.

F'Marzu ta' 1513 ġie magħżul Papa Ljun X, u, dejjem bil-għajnuna ta' l-Imperatur Massimiljanu I, ħadu sehem 15-il kardinal u mat-80 Arċisqfijiet u Isqfijiet.Kif ġara fl-ewwel ħames sessjonijiet il-biċċa l-kbira tad-digrieti kienu miżuri dixxiplinarji.

Ġiet ippjanata kruċjata ġdida kontra t-Torok li ntemmet qabel ma bdiet minħabba l-ferment li qam ġewwa l-Ġermanja b'dak li beda jwettaq Luteru.

Id-19-il Konċilju kien dak ta' Trentu li dam sejjer 18-il sena, bejn l-1545 u l-1563, taħt ħames papiet: Pawlu III, Ġulju III, Marċellu II, Pawlu IV u Piju IV, u taħt l-Imperaturi Carlu V u Ferdinandu.

Kien hemm preżenti 5 Kardinali legati tas-Santa Sede, 3 Patrijarki, 33 Arċisqof, 235 Isqof, 7 Superjuri ta' Abbatiji, 7 Ġenerali ta' Ordnijiet Monastiċi, u 160 studjuż tad-divinità.

Il-Konċilju kien ġie msejjaħ biex jeżamina u jikkundanna l-iżbalji mqajma minn Luteru u Riformatisti oħra, u biex tiġi rriformata d-dixxiplina tal-Knisja.

Mill-Konċilji dan kollha kien l-aktar wieħed li dam, minnu ħarġu l-akbar numru ta' digrieti dogmatiċi u riformatorji, u wettaq l-akbar numru ta' riżultati pożittivi.

L-Għoxrin Konċilju kien Konċilju Vatikan l-Ewwel li tlaqqa' minn Piju IX.

Beda jiltaqa' fit-8 ta' Diċembru, 1869, u dam sejjer sat-18 ta' Lulju, 1870, meta kien ġie aġġornat u baqa' bla ma reġa' ġie msejjaħ.

Preżenti kien hem 6 Arcisqfijiet-prinċipi, 49 Kardinal, 11-il Patrijarka, 680 Arċisqof u Isqfijiet, 28 Abbati, 29 Ġenerali ta' l-Ordnijiet...b'kollox 803 persuni.

Barra kanoni importanti li għandhom x'jaqsmu mal-Fidi u l-Kostituzzjoni tal-Knisja, dan il-Konċilju pproklama l-infallibilità tal-Papa meta jitkellem ex cathedra, jiġifieri

Il-wieħed u għoxrin Konċilju, Vatikan II, li għadna kemm fakkarna l-40 Anniversarju mill-għeluq tiegħu, infetaħ mill-Papa Ġwanni XXIII fil-11 ta' Ottubru, 1962, waqt sessjoni pubblika fejn mill-2908, imsejħa biex jagħtu s-sehem tagħhom, kien hemm 2540 preżenti...bil-medja matul is-sessjonijiet kollha kienet tvarja bejn 2100 sa 'l fuq minn 2300.

Għal din l-ewwel laqgħa kien hemm rappreżentanti minn 86 gvern u għaqdiet internazzjonali.

Dan minbarra numru ta' esperti għall-konsultazzjonijiet teoloġiċi li taw sehemhom tul it-tliet snin.

Preżenti wkoll kien hemm osservaturi mill-Knejjes Ortodossi u Protestanti.

Fit-8 ta' Diċembru sar l-aġġornament u beda x-xogħol fuq l-iskeda għas-sena 1963.

Imma fit-3 ta' Ġunju, 1963, miet Papa Ġwanni.

Madankollu il-Papa Pawlu VI, li ġie elett 18-il ġurnata wara, ħabbar li l-Konċilju kien ser ikompli.

Fil-fatt it-Tieni Sessjoni bdiet fid-29 ta' Settembru.

It-Tielet Sessjoni bdiet fl-14 ta' Settembru tas-sena ta' wara.

Ir-Raba' u l-aħħar Sessjoni bdiet fl-14 ta' Settembru 1965 meta ġie mwaqqaf is-Sinodu ta' l-Isqfijiet biex dawn iżommu kuntatt mal-Papa wara l-Konċilju.

L-għeluq sar fit-8 ta' Diċembru ta' l-istess sena bl-Isqfijiet kollha jistqarru l-ubbidjenza tagħhom lejn id-Digrieti tal-Konċilju u li jmexxu 'l quddiem ix-xogħol ta' l-istess Konċilju.

Biex dan kollu jitwettaq:

§ Twaqqfet Kummissjoni Papali għall-Media tal-Kummissjonijiet Soċjali; § Ġie ddikkjarat ġubilew mill-1 ta' Jannar sas-26ta' Mejju 1966 biex il-Kattolċi istudjaw id-deċiżjonijiet tal-Konċilju u jgħinnuhom biex jiksbu tiġdid spiritwali; § Fl-1965 inbidlu xi ismijiet u proċeduri ta' Uffiċju Sagru u dipartimenti tal-Kurja Rumana bl-ewwel wieħed isir Kongregazzjoni għad-Duttrina tal-Fidi; § Twaqqfu segretarjati permanenti għall-Promozzjoni ta' l-Għaqda Kristjana, għar-Reliġjonijiet mhux Kristjani, u għal dawk li ma jemmnux.

Id-diskussjoni ġenerali kienet dwar:Il-Knisja fid-Dinja Moderna, l-ekumeniżmu.

Bħala Dokumenti ħarġu erba' Kostituzzjonijiet:

§ Dei Verbum (Rivelazzjoni Divina) § Gaudium et Spes(Il-Knisja fid-Dinja Moderna) § Lumen Gentium(Il-Knisja) § Sacrosanctum Concilium(Il-Liturġija)

Kien hemm 9 Digrieti:

§ Ad Gentes(Attivitajiet Missjunarji); § Apostolicam Actuositatem(għal-Lajċi); § Christus Dominus(L-Isqfijiet fil-Knisja); § Inter Mirifica(Komunikazzjoni Soċjali); § Optatam Totius(Ħidma għas-Saċerdozju); § Orientalium Ecclesiarum(Knejjes tal-Lvant); § Perfectæ Caritatis(Tiġdid tal-Ħajja Reliġjuża); § Presbyterorum Ordinis(Il-ħajja Saċerdotali); § Unitatis Redintegratio(Ekumeniżmu).

Barra dan kien hemm tliet dikjarazzjonijiet:

§ Dignitatis Humanæ(Ħelsien Reliġjuż); § Gravissimum Educationis(Edukazzjoni Nisranija); § Nostra Ætate(Relazzjonijiet ma' dawk mhumiex Nsara).


Inma Cuesta

Inma Cuesta
Inma Cuesta hi attriċi.


Paolo Gentiloni

Paolo Gentiloni

Paolo Gentiloni (Ruma, 22 ta' Novembru 1954) huwa l-Prim Ministru attwali tal-Italja.

Huwa ħa l-inkarigu fit-12 ta' Diċembru 2016.

Deputat fil-Parlament fl-2001 f'isem l-Ulivo u wara fil-Partit Demokratiku.

Bejn l-2006 u 2008 kien Ministru tal-Komunikazzjoni fit-tieni Gvern ta' Romano Prodi.

Bejn l-2014 u 2016 kien Ministru tal-Affarijiet Barranin fl-ewwel Gvern ta' Matteo Renzi.

Fit-12 ta' Diċembru 2016 huwa nħatar Prim Ministru wara r-riżenja ta' Renzi.

F'Marzu 2018 irriżenja u baqa' jmexxi sakemm ġie ffurmat gvern ġdid fit-2 ta' Ġunju 2018.


Lingwa Slovakka

Lingwa Slovakka

Il-Slovakk ("slovenčina") hi lingwa Slava mitkellma minn madwar 5.2 miljun ruħ fi Slovakkja.


Ġuba

Ġuba

Ġuba hi l-belt kapitali tas-Sudan t'Isfel u għandha popolazzjoni ta' 12,340,000 ruħ (sal-2015).


Šiprage

Šiprage

Šiprage hija komunità lokali fil-muniċipalità ta Kotor Varoš, ħdejn Banja Luka, Bożnija u Ħerżegovina.

Il-resort jipprovdi l-Vrbanja Xmara, taħt il-muntanji Vlasic, fil-Bożnija ċentrali.